9. การจัดโครงการ

9.1 โครงสร้างองค์กร

1) บริษัทและบริษัทย่อย (ยกเว้นบริษัทไทยลามิเนต แมนูแฟคเจอเรอร์)

2 ) บริษัท ไทยลามิเนต แมนูแฟคเจอเรอร์

[]

โครงสร้างกรรมการบริษัทประกอบด้วยคณะกรรมการ ทั้งหมด 4 ชุด

คณะกรรมการบริษัทฯ

 คณะกรรมการบริหาร

กรรมการตรวจสอบและกรรมการอิสระ 

กรรมการพิจารณาค่าตอบแทน

9.2.1 คณะกรรมการบริษัท

ณ วันที่ 31 ธันวาคม 2550 บริษัทมีกรรมการทั้งหมด 8 ท่าน ดังนี้

1. นายบัญชา องค์โฆษิต กรรมการผู้จัดการและประธานกรรมการ

2. นายปัญจะ เสนาดิสัย กรรมการ

3. นายแพทย์ทองดี ชัยพานิช กรรมการและกรรมการอิสระ

4. นางจันทิมา องค์โฆษิต กรรมการ

5. พลโท น.พ สุปรีชา โมกขะเวส กรรมการและกรรมการอิสระ

6. นางอุบล จิระมงคล กรรมการและกรรมการอิสระ

7. นางวรลักษณ์ องค์โฆษิต กรรมการ

8. นางศิริพรรณ สันธนะพันธ์ กรรมการ

กรรมการผู้มีอำนาจลงนามแทนบริษัท มีดังนี้

นายบัญชา องค์โฆษิต นางวรลักษณ์ องค์โฆษิต นายปัญจะ เสนาดิสัย นางจันทิมา องค์โฆษิต และ
นางศิริพรรณ สันธนะพันธ์ กรรมการสองในห้าคนนี้ลงลายมือชื่อร่วมกันและประทับตราสำคัญของบริษัท
ทั้งนี้ ไม่มีข้อจำกัดเกี่ยวกับอำนาจของกรรมการ

ขอบเขตและอำนาจหน้าที่ของคณะกรรมการบริษัทฯ

-   กำหนดวิสัยทัศน์ พันธกิจ นโยบาย แผนการดำเนินงานและแผนงบประมาณ
    และควบคุมการปฏิบัติงานของผู้บริหารระดับสูงให้เป็นไปตามนโยบายอย่างมีประสิทธิภาพและก่อประสิทธิผล
    เพื่อความมั่นคงและผลประโยชน์ที่สมดุล และยั่งยืนของทุกฝ่ายที่เกี่ยวข้อง

-   จัดการบริษัทให้เป็นไปตามกฎหมาย วัตถุประสงค์ ข้อบังคับของบริษัท
    และมติของที่ประชุมผู้ถือหุ้นด้วยความซื่อสัตย์ สุจริต และระมัดระวังรักษาผลประโยชน์ของบริษัท

-   พิจารณาและกำหนดแนวทางกลยุทธ์การบริหารงาน

-   พิจารณาแผนการดำเนินงาน และพัฒนาขีดความสามารถ ขององค์กรให้แข่งขันได้ในระดับ
    สากล

-   ประเมินผลการดำเนินงานและการปฏิบัติงานของผู้บริหาร

-   กำกับดูแลและสอบทานให้มีระบบรายงานทางการเงินที่โปร่งใส ถูกต้องและเพียงพอ

-   ปฏิบัติตามหลักการ การกำกับดูแลกิจการของบริษัทอย่างเคร่งครัด

-   พิจารณาค่าตอบแทนกรรมการและผู้บริหาร ให้เกิดประโยชน์สูงสุดและยั่งยืนต่อบริษัทและผู้ถือหุ้น

-   กำกับดูแลกระบวนการแต่งตั้งและเลือกตั้งกรรมการบริษัทให้มีความโปร่งใสและ ชัดเจน

-   ควบคุมดูและจัดการ การขัดแย้งทางผลประโยชน์ใดๆ ในบริษัท

-   ควบคุมดูแลการเปิดเผยข้อมูลและการสื่อสารใดๆ ในองค์กร

-   พิจารณาแต่งตั้ง สรรหา ผู้บริหารมาทดแทนตำแหน่งใดๆ ในกรณีที่จำเป็น

-   วางแผนและนโยบาย การบริหารงานของบริษัท ตลอดจนตรวจสอบผลการดำเนินงานของบริษัท

9.2.2 คณะกรรมการบริหาร

ณ วันที่ 31 ธันวาคม 2550 บริษัทมีกรรมการบริหารทั้งหมด 3 ท่าน ดังนี้

1. นายบัญชา องค์โฆษิต กรรมการผู้จัดการและประธานกรรมการ

2. นางวรลักษณ์ องค์โฆษิต กรรมการและกรรมการบริหาร

3. นางศิริพรรณ สันธนะพันธ์ กรรมการและกรรมการบริหาร

ขอบเขตและ อำนาจหน้าที่ของคณะกรรมการบริหาร

-   กำกับดูแลการปฏิบัติงานของฝ่ายบริหาร ให้ดำเนินงานภายใต้นโยบายต่างๆที่กำหนดไว้
    รับผิดชอบโดยรวม
    และควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี0

-   ตรวจสอบผลการดำเนินงานตามนโยบายการบริหาร และ กำหนดทิศทาง กลยุทธ์
    และแผนงานในการปฏิบัติงานให้บรรลุเป้าหมายสูงสุด

-   รับผิดชอบต่อผลการปฏิบัติงานของฝ่ายบริหาร และให้คำปรึกษาในการแก้ไขปัญหา
    เพื่อที่จะบรรลุเป้าหมายอย่างมีประสิทธิภาพ

-   ควบคุมงบประมาณค่าใช้จ่ายของบริษัท
    ตามที่คณะกรรมการมอบหมายหรือตามที่ระบุในแผนงานประจำปี

-   รับผิดชอบและอนุมัติการจัดหา วงเงินกู้ระยะสั้นและระยะยาว และการเปิด-ปิดบัญชีของบริษัท

-   ให้ข้อมูลและคำแนะนำแก่คณะกรรมการเพื่อช่วยประกอบการตัดสินใจใดๆที่เกี่ยวข้องกับบริษัท

-   แก้ไขปัญหาหรือความขัดแย้งใดๆ ที่มีผลกระทบกับองค์กร

-   ดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

-   พิจารณาเรื่องการระดมทุนของบริษัทเพื่อนำเสนอต่อคณะกรรมการบริษัท

-   อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของบริษัท

ทั้งนี้
การมอบอำนาจดังกล่าวข้างต้นให้แก่คณะกรรมการบริหารตลอดจนการมอบอำนาจให้แก่บุคคลอื่นที่คณะกรรมการบริหารเห็นควรนั้น
จะไม่รวมถึงอำนาจและ/หรือการมอบอำนาจในการอนุมัติรายการใดที่คณะกรรมการบริหารหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใด
(ตามข้อบังคับของบริษัทและตามประกาศของสำนักงานคณะกรรมการกำกับหลักทรัพย์และตลาดหลักทรัพย์)
กับบริษัทย่อย ซึ่งการอนุมัติรายการในลักษณะดังกล่าว
คณะกรรมการบริหารจะต้องนำเสนอต่อคณะกรรมการบริษัทและ/หรือที่ประชุมผู้ถือหุ้น
เพื่อพิจารณาและอนุมัติรายการดังกล่าว ตามข้อบังคับของบริษัท หรือกฎหมายที่เกี่ยวข้องกำหนด

9.2.3 คณะกรรมการตรวจสอบ

ณ วันที่ 31 ธันวาคม 2550 บริษัทมีกรรมการตรวจสอบทั้งหมด 3 ท่าน ดังนี้

1. นายแพทย์ทองดี ชัยพานิช ประธานกรรมการตรวจสอบ

2. พลโท น.พ สุปรีชา โมกขะเวส กรรมการตรวจสอบ

3. นางอุบล จิระมงคล กรรมการตรวจสอบ

  ขอบเขตอำนาจหน้าที่และความรับผิดชอบของคณะกรรมการตรวจสอบ

-   สอบทานให้บริษัทมีรายงานทางการเงินที่ถูกต้องและเพียงพอ
    โดยจัดให้มีผู้สอบบัญชีเข้าร่วมประชุมด้วยทุกไตรมาส

-   สอบทานให้บริษัทมีการปฏิบัติตามกฎหมายว่าพระราชบัญญัติหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทยและกฎหมายอื่นใดที่เกี่ยวข้องกับธุรกิจของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

-   สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิผล
    รวมทั้งมีหน้าที่สอบทานรายงานผลการตรวจสอบ
    แนวทางการตรวจสอบและประเมินผลการตรวจสอบการดำเนินงานด้านต่างๆของบริษัท
    ตามวิธีการและมาตรฐานที่ยอมรับโดยทั่วไปและประสานงานกับผู้สอบบัญชีของบริษัท

-   พิจารณา คัดเลือก และเสนอแต่งตั้งผู้สอบบัญชีของบริษัท
    รวมทั้งการพิจารณาเสนอค่าตอบแทนการสอบบัญชี

-   ประเมินความเสี่ยงที่สำคัญของบริษัทและให้คำแนะนำในการลดความเสี่ยง

-   ให้ความเห็นชอบการแต่งตั้ง โยกย้าย และการพิจารณาความดี ความชอบ
    หรือการลงโทษหัวหน้าหน่วยงานการตรวจสอบภายในของบริษัท

-   ให้ความเห็นชอบแผนงานการตรวจสอบของหน่วยงานการตรวจสอบภายใน

-   พิจารณางบประมาณ และอัตรากำลังของหน่วยงานการตรวจสอบภายใน

-   พิจารณาประเมินผลการกำกับดูแลกิจการของคณะกรรมการตรวจสอบและจัดทำเป็นรายงานเปิดเผยไว้ในรายงานประจำปีของบริษัท

-   ประธานกรรมการตรวจสอบหรือกรรมการตรวจสอบต้องเข้าร่วมประชุมผู้ถือหุ้นของบริษัทเพื่อชี้แจงในเรื่องที่เกี่ยวกับคณะกรรมการตรวจสอบ
    หรือการแต่งตั้งผู้สอบบัญชี

-   พิจารณาทบทวนเพื่อปรับปรุงกฎบัตรคณะกรรมการตรวจสอบเป็นประจำทุกปี
    (หากมีความจำเป็น)

-   ปฏิบัติการอื่นใดตามที่คณะกรรมการมอบหมาย
    รวมทั้งการแต่งตั้งหัวหน้าหน่วยงานการตรวจสอบภายในหรือการแต่งตั้งผู้จัดการอาวุโสจากสำนักงานเลขานุการมาเป็นเลขานุการคณะกรรมการตรวจสอบ

คณะกรรมการอิสระ

คณะกรรมการอิสระ ประกอบด้วยกรรมการ 3 ท่าน ดังนี้

1. นายแพทย์ทองดี ชัยพานิช กรรมการและกรรมการอิสระ

2. พลโท น.พ.สุปรีชา โมกขะเวส กรรมการและกรรมการอิสระ

3. นางอุบล จิระมงคล กรรมการและกรรมการอิสระ

โครงสร้างคณะกรรมการบริษัท ประกอบด้วยคณะกรรมการบริษัท 2 กลุ่มหลักได้แก่
คณะกรรมการอิสระ และคณะกรรมการบริหาร โดยมีสัดส่วนกรรมการอิสระต่อกรรมการบริหาร
จำนวน 3 ต่อ 5 ท่าน ซึ่งมากกว่าหนึ่งในสามของจำนวนกรรมการทั้งหมด
อันเป็นผลให้เกิดการถ่วงดุลระหว่างการกำกับและการบริหารงาน
ในการประชุมคณะกรรมการแต่ละครั้งและตลอดระยะเวลาที่ทำหน้าที่
กรรมการไม่ได้ถูกครอบงำหรือถูกจำกัดบทบาทประการหนึ่งประการใด ทั้งนี้
ทุกคนได้ทำหน้าที่ดูแลและปกป้องผลประโยชน์ของบริษัท ผู้ถือหุ้นทุกราย และผู้มีส่วนได้เสียเป็นอย่างดี
นอกจากนี้ กรรมการอิสระของบริษัทเป็นบุคคลที่มีคุณสมบัติครบถ้วน
และมีความเป็นอิสระตามที่ตลาดหลักทรัพย์แห่งประเทศไทยได้กำหนด

บริษัทจึงกำหนดให้คำว่า “ กรรมการอิสระ ” หมายถึง กรรมการที่ไม่ทำหน้าที่จัดการของบริษัท
บริษัทย่อย บริษัทร่วมหรือกิจการใดๆที่มีผลต่อการตัดสินใจ
หรือทำให้มีข้อจำกัดในการแสดงความเห็นที่เป็นอิสระ

กรรมการอิสระ ของบริษัทฯ มีคุณสมบัติดังนี้

-   เป็นบุคคลที่ถือหุ้นไม่เกิน 5 เปอร์เซ็นต์ ของจำนวนหุ้นที่มีสิทธิออกเสียงทั้งหมดในบริษัท
    บริษัทย่อย บริษัทร่วม หรือกิจการใดๆที่เกี่ยวข้อง
    รวมถึงการถือครองหุ้นของบุคคลใดๆที่มีความสัมพันธ์กัน

-   ไม่มีส่วนร่วมในการบริหาร เป็นผู้ที่เกี่ยวข้อง ผู้ที่ได้รับเงินเดือนประจำ ของบริษัท บริษัทย่อย
    บริษัทร่วม หรือกิจการใดๆที่เกี่ยวข้อง หรือผู้ถือหุ้นรายใหญ่ของบริษัทฯ

-   ไม่เป็นที่ปรึกษาที่ได้รับเงินเดือนประจำ หรือเป็นผู้ให้บริการด้านวิชาชีพผู้สอบบัญชี ของบริษัท
    บริษัทย่อย บริษัทร่วม หรือกิจการใดๆที่เกี่ยวข้อง หรือผู้ถือหุ้นรายใหญ่ของบริษัท

-   ไม่เป็นผู้มีผลประโยชน์หรือส่วนได้เสีย ไม่ว่าทางตรงและทางอ้อม ทั้งในด้านการเงิน
    และการบริหารงานของบริษัท บริษัทย่อย บริษัทร่วม กิจการใดๆที่เกี่ยวข้อง
    หรือผู้ถือหุ้นรายใหญ่ของบริษัท

-   ไม่เป็นญาติสนิทของผู้บริหารระดับสูง หรือผู้ถือหุ้นรายใหญ่ของบริษัท

9.2.4 คณะกรรมการพิจารณาค่าตอบแทน

คณะกรรมการพิจารณาค่าตอบแทนจะต้องเป็นกรรมการบริษัทซึ่งได้รับการแต่งตั้งจากคณะกรรมการบริษัท
ทั้งนี้ คณะกรรมการพิจารณาค่าตอบแทนที่ได้รับการแต่งตั้งมีจำนวน 3 ท่าน ดังนี้

1. พลโทนายแพทย์ สุปรีชา โมกขะเวส ประธานคณะกรรมการพิจารณาค่าตอบแทน

2. นายปัญจะ เสนาดิสัย กรรมการพิจารณาค่าตอบแทน

3. นางอุบล จิระมงคล กรรมการพิจารณาค่าตอบแทน

ขอบเขตอำนาจหน้าที่และความรับผิดชอบของคณะกรรมการพิจารณาค่าตอบแทน

-   กำหนดวิธีการและหลักเกณฑ์การพิจารณาค่าตอบแทนให้แก่กรรมการและกรรมการผู้จัดการที่เป็นธรรมและสมเหตุสมผลและนำเสนอที่ประชุมผู้ถือหุ้นเพื่อพิจารณาอนุมัติ

-   ประเมินผลการปฎิบัติงานของผู้บริหารระดับสูงเป็นรายบุคคลตามข้อเสนอของกรรมการผู้จัดการใหญ่
    เพื่อกำหนดค่าตอบแทนก่อนนำเสนอขออนุมัติจากคณะกรรมการบริษัทเป็นประจำทุกปี

-   เสนอแนวทางจ่ายค่าตอบแทน
    วิธีการจ่ายค่าตอบแทนและผลประโยชน์อื่นใดให้แก่คณะกรรมการบริษัท
    และคณะกรรมการย่อยคณะต่างๆ ที่คณะกรรมการบริษัทแต่งตั้ง

9.2.5 คณะผู้บริหาร

ณ วันที่ 30 ธันวาคม 2550 ผู้บริหารของบริษัทที่จำนวน 8 ท่าน ดังนี้

1. นายบัญชา องค์โฆษิต กรรมการผู้จัดการ

2. นางศิริพรรณ สันธนะพันธ์ ผู้จัดการทั่วไป

3. นางวรลักษณ์ องค์โฆษิต ผู้อำนวยการสำนักบริหาร

4. นายชูฤกษ์ โชติมารัตน์ ผู้อำนวยการฝ่ายจัดซื้อ (ได้ออกเมื่อเดือน ตุลาคม 2550)

5. นางธัญรัตน์ เทศน์สาลี ผู้อำนวยการฝ่ายบัญชี

 และรักษาการแทนผู้อำนวยการฝ่ายการเงิน

6. นางเสาวลักษณ์ วรามิตรสกุล ผู้อำนวยการฝ่ายสนับสนุนการผลิต

7. นายวิทกร เลิศไพศาล ผู้อำนวยการฝ่ายปฏิบัติการผลิต

8. นายนพดล ทับเที่ยง ผู้อำนวยการฝ่ายคุณภาพ

9. นายสุรพล ก่อเกิด ผู้อำนวยการฝ่ายทรัพยากรมนุษย์และบริหาร

ขอบเขตและอำนาจหน้าที่ของกรรมการผู้จัดการ 

-   ตามข้อบังคับของบริษัท กรรมการผู้จัดการมีอำนาจและหน้าที่เกี่ยวกับการบริหารบริษัท
    ตามที่คณะกรรมการมอบหมาย
    และจะต้องบริหารบริษัทตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
    ซื่อสัตย์ สุจริตและระมัดระวัง รักษาผลประโยชน์ของบริษัทและผู้ถือหุ้นอย่างดีที่สุด
    อำนาจหน้าที่ของกรรมการผู้จัดการให้รวมถึงเรื่องหรือกิจการต่างๆ ดังต่อไปนี้ด้วย

-   ดำเนินกิจการ และ/หรือบริหารงานประจำวันของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   เป็นผู้มีอำนาจในการบังคับบัญชา ติดต่อ สั่งการ ดำเนินการ ตลอดจนเข้าลงนามในนิติกรรม
    สัญญา เอกสารคำสั่งหนังสือแจ้งหรือหนังสือใดๆ ที่ใช้ติดต่อกับหน่วยงานราชการ
    รัฐวิสาหกิจและบุคคลอื่น ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการข้างต้นสำเร็จลุล่วงไป

-   มีอำนาจอนุมัติและมอบอำนาจช่วงอนุมัติเบิกจ่ายเพื่อการจัดซื้อจัดจ้างซึ่งทรัยพ์สินและบริการเพื่อประโยชน์ของบริษัท
    ซึ่งอำนาจการอนุมัติดังกล่าวจะเป็นการอนุมัติรายการปกติทั่วไปทางการค้าที่มีวงเงินไม่เกิน
    800 ล้านบาทต่อรายการ และอนุมัติค่าใช้จ่ายในการซื้อทรัพย์สินในวงเงินไม่เกิน 400
    ล้านบาทต่อรายการ
    หากเกินจำนวนที่สามารถอนุมัติให้นำเสนอเพื่อขออนุมัติต่อคณะกรรมการบริหาร

-   ดำเนินการให้มีการจัดทำและส่งมอบนโยบายทางธุรกิจของบริษัท
    รวมถึงแผนงานและงบประมาณ ต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณที่ได้รับอนุมัติดังกล่าวต่อคณะกรรมการในทุกๆ
    3 เดือน

-   ดำเนินการหรือปฏิบัติงานให้เป็นไปตามนโยบาย
    แผนงานและงบประมาณที่ได้รับอนุมัติจากคณะกรรมการ

-   ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทกำหนดไว้

-   อนุมัติการแต่งตั้งผู้มีอำนาจลงนามในเช็ค หรือเอกสารสั่งจ่ายเงินของบริษัท รวมถึงสัญญาต่างๆ
    เอกสารทางบัญชี และการเงิน และเอกสารทั่วไป

-   เป็นที่ปรึกษาฝ่ายจัดการในเรื่องเกี่ยวกับนโยบายด้านการเงิน การตลาด การบริหารงานบุคคล
    และด้านการปฎิบัติอื่นๆ ซึ่งเกี่ยวข้องกับการดำเนินธุรกิจของบริษัท

-   อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของบริษัท

-   เป็นผู้รับมอบอำนาจของบริษัทในการบริหารกิจการของบริษัทให้เป็นไปตามวัตถุประสงค์
    ข้อบังคับ นโยบาย ระเบียบ ข้อกำหนด คำสั่ง
    มติที่ประชุมผู้ถือหุ้นและ/หรือมติที่ประชุมคณะกรรมการบริษัท
    และคณะกรรมการบริหารทุกประการ

ทั้งนี้ การมอบอำนาจให้แก่กรรมการผู้จัดการ
ตลอดจนการมอบอำนาจแก่บุคคลอื่นที่กรรมการผู้จัดการเห็นควร
จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์อื่นใด
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
กับบริษัทหรือบริษัทย่อย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือที่ประชุมผู้ถือหุ้น เพื่อพิจารณาและอนุมัติรายการดังกล่าวตามข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้
ซึ่งเป็นกฎหมายว่าด้วยหลักทรัพย์และตลาดหลักทรัพย์ และข้อบังคับ ประกาศ คำสั่ง
และข้อกำหนดของตลาดหลักทรัพย์แห่งประเทศไทย

นโยบายการบริหารงานในบริษัทย่อยและบริษัทร่วม ขอบเขตอำนาจและการควบคุม

กรรมการฝ่ายบริหารจะเป็นผู้วางนโยบายการบริหารงานของบริษัทย่อยและบริษัทร่วมโดยระดับผู้บริหารแต่ละฝ่ายจะนำไปปฏิบัติ

คณะกรรมการบริหารของบริษัทจะประชุมร่วมกันทุกเดือน
เพื่อติดตามและพิจารณาผลการดำเนินงานของบริษัทรวมทั้งบริษัทย่อย และบริษัทร่วม
พร้อมทั้งให้ข้อเสนอแนะหรือคำปรึกษาในประเด็นสำคัญ ๆ นอกจากนี้การทำรายการทางธุรกิจที่สำคัญ
ๆ ของบริษัทย่อยและบริษัทร่วม อันได้แก่ แผนการดำเนินธุรกิจ และการลงทุนหลักที่สำคัญๆ
จำเป็นต้องได้รับการอนุมัติจากคณะกรรมการบริหารของแต่ละบริษัทก่อนจะที่ส่งผ่านไปยังคณะกรรมการบริษัทเพื่อพิจารณา
ซึ่งมีอำนาจควบคุมเหนือบริษัทร่วมทั้งในระดับนโยบายและระดับปฏิบัติการ ทำให้มั่นใจว่ากลุ่มบริษัท
มีการบริหารธุรกิจที่เป็นไปในทิศทางเดียวกัน และก่อให้เกิดประโยชน์สูงสุดในภาพรวม

นอกจากนี้ บริษัทยังคงให้มีหน่วยงานส่วนกลาง เช่น ฝ่ายบริหารทรัพยากรบุคคล ฝ่ายบริหารการเงิน
และฝ่ายจัดซื้อ เป็นต้น เป็นศูนย์กลางการควบคุมบริษัทย่อย
และจะช่วยประสานงานระหว่างบริษัทต่าง ๆ ภายในกลุ่มในเรื่องเกี่ยวกับค่าตอบแทน
และสวัสดิการพนักงาน รวมถึงช่วยจัดการและอำนวยความสะดวก
ในเรื่องการโอนย้ายบุคลากรภายในกลุ่มบริษัท เพื่อให้เกิดประโยชน์สูงสุดจากการใช้ทรัพยากรบุคคล
ฝ่ายการเงินจะช่วยประสานงานจัดการ ในเรื่องการบริหารเงินสด
การป้องกันความเสี่ยงทางการเงิน และการจัดหาแหล่งเงินกู้ให้แก่บริษัทต่าง ๆ
โดยอาศัยความสัมพันธ์ และอำนาจการต่อรองของกลุ่มบริษัท
เพื่อให้ได้ประโยชน์สูงสุดแก่บริษัทและบริษัทย่อย ภายในกลุ่ม
ตลอดจนวางนโยบายและระเบียบทางการเงินเพื่อให้การดำเนินงานเป็นไปในทิศทางเดียวกัน
ส่วนฝ่ายจัดซื้อทั้งในประเทศ และต่างประเทศ ทำการจัดซื้อจัดหาวัตถุดิบจากแหล่งเดียวกัน
เพื่อเจรจาต่อรองราคา โดยใช้หลักเกณฑ์ของบริษัทรวมทั้งบริษัทย่อย
เป็นเงื่อนไขที่เอื้ออำนวยให้บริษัทได้ประโยชน์มากที่สุด
รวมทั้งการลดอัตราเสี่ยงในการสั่งซื้อจากผู้ขายรายเดียว
โดยการสรรหาแหล่งวัตถุดิบใหม่จากผู้ขายรายใหม่ เพื่อป้องกันการผูกขาดสินค้า
และลดอัตราเสี่ยงที่บริษัทอาจต้องซื้อวัตถุดิบจากแหล่งขายแหล่งเดียว
นอกจากนี้ยังมีการป้องกันความเสี่ยง โดยการทำ CONSIGNMENT STOCK AGREEMENT
สำหรับวัตถุดิบหลักที่สำคัญ เพื่อให้ความมั่นใจว่าขบวนการผลิตของบริษัทรวมทั้งบริษัทย่อย
จะทำให้การส่งมอบงานแก่ลูกค้าตรงต่อเวลา ตามนโยบายของบริษัท

9.3 การสรรหา กรรมการ

คณะกรรมการชุดแรกของบริษัทได้รับการแต่งตั้งโดยที่ประชุมผู้ถือหุ้นครั้งเมื่อมีการแปรสภาพเป็นบริษัทมหาชนจำกัด
โดยอาศัยมติเสียงข้างมาก การลงคะแนนเสียงใช้วิธีธรรมดา มิใช่การลงคะแนนเสียงสะสม
จำนวนคณะกรรมการสูงสุดของบริษัทได้กำหนดไว้ ขึ้นอยู่กับที่ประชุมผู้ถือหุ้นจะพิจารณาลงมติ
กรรมการอาจถอดถอนได้ ด้วยมติที่ประชุมผู้ถือหุ้น โดยคะแนนเสียง 3 ใน 4 ของจำนวนผู้ถือหุ้น
ซึ่งมาประชุมและมีสิทธิออกเสียงและมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาจากการประชุมและมีสิทธิออกเสียงในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลใดบุคคลหนึ่ง ซึ่งมีคุณสมบัติตามที่กฎหมายกำหนด
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระกรรมการเหลือน้อยกว่าสองเดือน บุคคลซึ่งเข้าเป็นกรรมการแทนดังกล่าว
จะอยู่ในตำแหน่งกรรมการได้เพียงเท่ากับวาระที่ยังเหลืออยู่ของกรรมการคนที่มาแทน
มติของคณะกรรมการดังกล่าวนี้ต้องประกอบไปด้วยคะแนนเสียงไม่ต่ำกว่า 3 ใน 4
ของจำนวนกรรมการที่ยังเหลืออยู่ นอกจากนี้แต่งตั้งกรรมการของคณะกรรมการในกรณีข้างต้นแล้ว
ที่ประชุมผู้ถือหุ้นสามารถแต่งตั้งกรรมการได้เสมอไม่ว่าจะเป็นกรณีที่กรรมการพ้นตำแหน่งตามวาระ
หรือยังไม่ครบวาระ หรือการแต่งตั้งกรรมการขึ้นใหม่ โดยในการลงคะแนนเสียงเลือกตั้งกรรมการ
ให้นับว่าผู้ถือหุ้นทุกคนมีคะแนนเสียง 1 หุ้นต่อ 1 เสียง ผู้ถือหุ้นแต่ละคน
ใช้คะแนนเสียงที่มีอยู่ทั้งหมดดังกล่าว เลือกตั้งบุคคลเดียว หรือหลายคนเป็นกรรมการก็ได้
ในกรณีเลือกตั้งบุคคลหลายคนเป็นกรรมการ
จะแบ่งคะแนนเสียงให้แก่ผู้ใดมากน้องเพียงใดไม่ได้ต้องให้บุคคลซึ่งได้รับคะแนนเสียงสูงสุดตามลำดับมา
เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมี
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
ให้เลือกวิธีโดยจับสลากเพื่อให้ได้จำนวนกรรมการที่พึ่งมี

4.  ค่าตอบแทนกรรมการและผู้บริหาร

-   ค่าตอบแทนกรรมการ

บริษัทได้กำหนดนโยบายจ่ายค่าตอบแทนกรรมการไว้อย่างชัดเจนและโปร่งใส
และอยู่ในระดับที่ใกล้เคียงกับอุตสาหกรรมเดียวกัน โดยปัจจุบันได้กำหนดค่าตอบแทนกรรมการเป็น 2
ส่วน คือเบี้ยประชุม และค่าตอบแทนกรรมการประจำปี ทั้งนี้ ค่าตอบแทนดังกล่าวในปี 2549 และ ปี
2550 ได้รับการอนุมัติจากที่ประชุมผู้ถือหุ้น ครั้งที่ 23/2549 เมื่อวันที่ 27 เมษายน 2549
และครั้งที่ 24/2550 เมื่อวันที่ 30 เมษายน 2550 แล้ว ตามลำดับ

คณะกรรมการบริษัท

+---+---------------+-----------+-----+-----+-----+-----+-----+-----+
| ล | รายชื่อ         | ตำแหน่ง    | ค่าต |     | ค   |     | จำ  |     |
| ำ |               |           | อบแ |     | ่าเบ |     | นวน |     |
| ด |               |           | ทนก |     | ี้ยปร |     | ครั้ง |     |
| ับ |               |           | รรม |     | ะชุม |     | เข้า |     |
|   |               |           | การ |     |     |     | ประ |     |
|   |               |           |     |     |     |     | ชุม/ |     |
+---+---------------+-----------+-----+-----+-----+-----+-----+-----+
|   |               |           | (บ  |     | (บ  |     | จำน |     |
|   |               |           | าท) |     | าท) |     | วนป |     |
|   |               |           |     |     |     |     | ระช |     |
|   |               |           |     |     |     |     | ุมทั้ง |     |
|   |               |           |     |     |     |     | หมด |     |
+---+---------------+-----------+-----+-----+-----+-----+-----+-----+
|   |               |           | ปี   | ปี   | ปี   | ปี   | ปี   | ปี   |
|   |               |           | 2   | 2   | 2   | 2   | 2   | 2   |
|   |               |           | 550 | 549 | 550 | 549 | 550 | 549 |
+---+---------------+-----------+-----+-----+-----+-----+-----+-----+
| 1 | นายบัญชา       | ประธ      | 8   | 8   | 2   | 2   | 12  | 12  |
|   | องค์โฆษิต       | านกรรมการ | 00, | 00, | 40, | 40, | /12 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
|   |               | และกรรม   |     |     |     |     |     |     |
|   |               | การผู้จัดการ |     |     |     |     |     |     |
+---+---------------+-----------+-----+-----+-----+-----+-----+-----+
| 2 | นายปัญจะ       | กรรมการ   | 4   | 4   | 1   | 1   | 12  | 12  |
|   | เสนาดิสัย       |           | 00, | 00, | 80, | 80, | /12 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 3 | แพทย์หญิงจันทิมา  | กรรมการ   | 4   | 4   | 1   | 1   | 12  | 12  |
|   | องค์โฆษิต       |           | 00, | 00, | 80, | 80, | /12 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 4 | นางวรลักษณ์     | กรรมการ   | 4   | 4   | 1   | 1   | 12  | 12  |
|   | องค์โฆษิต       |           | 00, | 00, | 80, | 80, | /12 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 5 | พลโท          | กร        | 4   | 4   | 1   | 1   | 12  | 9   |
|   | น.พ.สุปรีชา     | รมการอิสระ | 00, | 00, | 80, | 80, | /12 | /12 |
|   | โมกขะเวส      |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 6 | นายแพทย์ทองดี   | กร        | 4   | 4   | 1   | 1   | 11  | 11  |
|   | ชัยพานิช        | รมการอิสระ | 00, | 00, | 80, | 80, | /12 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 7 | นางอุบล        | กร        | 4   | 4   | 1   | 1   | 12  | 12  |
|   | จิระมงคล       | รมการอิสระ | 00, | 00, | 80, | 80, | /12 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
| 8 | นางศิริพรรณ     | กรรมการ   | 4   | 4   | 1   | 1   | 12  | 9   |
|   | สันธนะพันธ์      |           | 00, | 00, | 80, | 80, | /12 | /12 |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+
|   | รวมทั้งสิ้น       |           | 3,6 | 3,6 | 1,5 | 1,5 |     |     |
|   |               |           | 00, | 00, | 00, | 00, |     |     |
|   |               |           | 000 | 000 | 000 | 000 |     |     |
+---+---------------+-----------+-----+-----+-----+-----+-----+-----+

คณะกรรมการตรวจสอบ

  --------- ----------------------- ---------------------- ----------------- ----------
  ลำดับ      รายชื่อ                   ตำแหน่ง                 ค่าตอบแทนกรรมการ   
                                                           (บาท)             

                                                           ปี 2550            ปี 2549

  1         นายแพทย์ทองดี ชัยพานิช      ประธานกรรมการตรวจสอบ   180,000           180,000

  2         พลโท น.พ.สุปรีชา โมกขะเวส กรรมการตรวจสอบ         180,000           180,000

  3         นางอุบล จิระมงคล          กรรมการตรวจสอบ         180,000           180,000

  รวมทั้งสิ้น                                                  540,000           540,000
  --------- ----------------------- ---------------------- ----------------- ----------

ค่าตอบแทนผู้บริหาร

การกำหนดค่าตอบแทนของผู้บริหารเป็นไปตามหลักการและนโยบายที่คณะกรรมการบริษัทกำหนด
ซึ่งเชื่อมโยงกับผลการดำเนินการของบริษัทและผลการดำเนินงานของผู้บริหารแต่ละท่าน

+----------------------------+-------+-----------+-----+--------------+
| ประเภทค่าตอบแทน             | ปี     |           | ปี   |              |
|                            | 2550  |           | 2   |              |
|                            |       |           | 549 |              |
+----------------------------+-------+-----------+-----+--------------+
|                            | จำนวน | จำนวนเงิน  | จำ  | จำนวนเงิน     |
|                            |       |           | นวน |              |
|                            | ราย   | (บาท      |     | (บาท)        |
|                            |       |           | ราย |              |
+----------------------------+-------+-----------+-----+--------------+
| เงินเดือน                    | 9     | 2         | 9   | 20,791,200   |
|                            |       | 1,273,600 |     |              |
+----------------------------+-------+-----------+-----+--------------+
| โบนัส /                     | 9     | 3,448,485 | 9   | 3,137,120    |
| เงินสมทบกองทุนสำรองเลี้ยงชีพ    |       |           |     |              |
+----------------------------+-------+-----------+-----+--------------+

หมายเหตุ : ผู้บริหารของบริษัทอีก 1 ท่าน ได้รับค่าตอบแทนจากบริษัท เคซีอี เทคโนโลยี จำกัด
เนื่องจากผู้บริหารท่านนี้เป็นผู้บริหารของบริษัท เคซีอี เทคโนโลยี จำกัด
ต่อมาได้รับการแต่งตั้งเป็นผู้บริหารของกลุ่มบริษัท ซึ่งรับผิดชอบงานทั้งใน KCE, KCET และ KCEI
แต่ยังคงรับค่าตอบแทนจาก บริษัท เทคโนโลยี จำกัด

9.5 รายงานการกำกับดูแลกิจการที่ดี

บริษัท เคซีอี อีเลคโทรนิคส์ จำกัด (มหาชน)
มีความมุ่งมั่นที่จะบริหารงานโดยยึดหลักการการกำกับดูแลกิจการที่ดีและดำเนินธุรกิจด้วยความรับผิดชอบต่อผู้ถือหุ้น
ผู้มีส่วนได้เสีย รวมถึงสิ่งแวดล้อมและสังคมส่วนรวม

คณะกรรมการบริษัทฯ
ตระหนักดีว่าการกำกับดูแลกิจการที่ดีนั้นเป็นปัจจัยสำคัญในการปฎิบัติที่จะก่อให้เกิดประโยชน์สูงสุดต่อผู้ถือหุ้นและผู้มีส่วนได้เสียกลุ่มต่างๆ
และเป็นพื้นฐานในการนำมาซึ่งความสำเร็จของการดำเนินธุรกิจและเสริมสร้างองค์กรให้เติบโตอย่างยั่งยืน
บริษัทฯ ปฎิบัติตามแนวทางและข้อบังคับของหลักการการกำกับดูแลกิจการที่ดีสำหรับบริษัทจดทะเบียน
ระเบียบและแนวปฎิบัติที่เกี่ยวข้องของพระราชบัญญัติหลักทรัพย์และตลาดหลักทรัพย์แห่งประเทศไทย
ตลาดหลักทรัพย์แห่งประเทศไทย ข้อพึงปฎิบัติที่ดีของกรรมการบริษัทจดทะเบียน ข้อบังคับของบริษัท
โดยได้ปลูกฝังและสร้างความเข้าใจในหลักการการกำกับดูแลกิจการที่ดี รวมถึงจริยธรรมทางธุรกิจ
และนำไปปฎิบัติในระดับผู้บริหารและพนักงาน โดยมีคณะกรรมการบริษัทฯ ให้คำแนะนำ ติดตาม
ทบทวน และประเมินผลการปฎิบัติตามแนวทางการกำกับดูแลกิจการที่ดี
เพื่อการพัฒนาและปรับปรุงอย่างต่อเนื่อง ทั้งนี้เพื่อให้แน่ใจว่าผู้ถือหุ้นได้รับการปกป้องสิทธิใดๆ
ที่ผู้ถือหุ้นพึงจะได้รับในฐานะเป็นเจ้าของทุน
และการบริหารงานของบริษัทก่อให้เกิดประโยชน์สูงสุดสำหรับผู้ถือหุ้น

จากการประเมินการปฎิบัติตามหลักการการกำกับดูแลกิจการที่ดี 15
ข้อสำหรับบริษัทจดทะเบียนที่ประกาศใช้ตั้งแต่วันที่ 31 ธันวาคม 2545
ที่ให้บริษัทจดทะเบียนทุกบริษัทมีการรายงานการปฎิบัติตามหลักการการกำกับดูแลกิจการที่ดี 15
ข้อในแบบแสดงรายการข้อมูล (56-1) และรายงานประจำปี บริษัทฯ
ได้รับคะแนนจากการประเมินในภาพรวมจากสถาบันกรรมการบรรษัทไทยและตลาดหลักทรัพย์แห่งประเทศไทยในด้านการกำกับดูแลกิจการบริษัทอยู่ในเกฎฑ์
“ ดีมาก ” มาโดยตลอด และจากผลการประเมินดังกล่าว สะท้อนให้เห็นถึงความมุ่งมั่นของบริษัทฯ
ในการดำเนินธุรกิจโดยยึดมั่นจริยธรรม ตามแนวทางการกำกับดูแลกิจการที่ดี และในปี 2550
ที่ผ่านมา บริษัทฯ ได้ทำการประเมินตนเอง ( SELF ASSESSMENT) ทบทวน
ตรวจสอบและปรับปรุงนโยบายดังกล่าวให้มีความเหมาะสมอย่างสม่ำเสมอ ทั้งนี้
เพื่อให้เกิดความมั่นใจในการปฎิบัติตามหลักการการกำกับดูแลกิจการที่ดีสำหรับบริษัทจดทะเบียน

คณะกรรมการบริษัทฯ ปฎิบัติงานด้วยความซื่อสัตย์ สุจริต
ควบคุมดูแลและกำกับการบริหารงานของฝ่ายบริหารให้เป็นไปตามเป้าหมายและกลยุทธ์ที่กำหนดไว้
ติดตามและประเมินผลการดำเนินงานอย่างต่อเนื่อง
เพื่อให้เกิดความโปร่งใสและก่อให้เกิดประโยชน์สูงสุดต่อผู้ถือหุ้นและผู้มีส่วนได้เสียทุกฝ่าย
ปฎิบัติต่อทุกฝ่ายที่เกี่ยวข้องภายใต้กฎหมายและจริยธรรมที่เกี่ยวข้อง
ให้สิทธิผู้ถือหุ้นทุกคนเข้าร่วมในการกำกับดูแลกิจการอย่างเท่าเทียมกัน
กำหนดและระบุสิทธิของผู้มีส่วนได้เสียและผู้ถือหุ้นไว้อย่างชัดเจน
แบ่งแยกการปฎิบัติงานและหน้าที่ความรับผิดชอบของคณะกรรมการกับฝ่ายบริหาร
หรือบุคคลใดที่มีอำนาจในการควบคุมการทำงานของฝ่ายบริหาร หรือกลุ่มผู้ถือหุ้นใดๆ อย่างชัดเจน
มีการรายงานแนวทางการปฎิบัติงาน
การควบคุมดูแลตลอดจนถึงถึงกิจกรรมใดๆของฝ่ายบริหารในด้านการกำกับดูแลกิจการที่ดี
ให้ผู้ถือหุ้นรับทราบบนพื้นฐานของความถูกต้อง ชัดเจน ทันเหตุการณ์ เพียงพอและเชื่อถือได้

สิทธิขั้นพื้นฐานของผู้ถือหุ้น

คณะกรรมการบริษัทฯ ตระหนักและเคารพในสิทธิของผู้ถือหุ้น รวมถึงรักษาสิทธิขั้นพื้นฐานของผู้ถือหุ้น
ดังนี้

-   สิทธิในการจดทะเบียนเป็นเจ้าของหุ้นของบริษัท

-   สิทธิในการเปลี่ยนมือหรือการโอนสิทธิในหุ้นของตน

-   สิทธิในการรับส่วนแบ่งผลกำไรของบริษัทฯ

-   สิทธิในการได้รับแจ้งข้อมูลและข่าวสารที่มีนัยสำคัญของบริษัทอย่างสม่ำเสมอและตรงเวลาตามที่

  ควรจะเป็น

-   สิทธิในการเข้าร่วมประชุมเพื่อเข้าร่วมกระบวนการในการตัดสินใจและลงคะแนนเสียงในเรื่องสำคัญใดๆในที่ประชุมสามัญผู้ถือหุ้น

    -   สิทธิในการแต่งตั้งหรือถอดถอนคณะกรรมการ

    -   สิทธิในการออกคะแนนเสียงแต่งตั้งและกำหนดค่าตอบแทนผู้สอบบัญชี

    -   สิทธิในการแสดงความคิดเห็นในการประชุมผู้ถือหุ้นเพื่อร่วมตัดสินใจในเรื่องสำคัญของบริษัท
        เช่น

        -   เงินปันผลของบริษัทฯ

        -   การแก้ไขเปลี่ยนแปลงหนังสือบริคณห์สนธิ หรือข้อบังคับของบริษัทฯ

        -   การเพิ่มหรือลดทุนจดทะเบียนบริษัท

        -   รายการพิเศษอื่นๆที่มิใช่รายการที่เกิดขึ้นตามปกติ

-   สิทธิในการมีส่วนร่วมและรับทราบ การตัดสินใจในเรื่องสำคัญใดๆ
    ที่เกี่ยวข้องกับการเปลี่ยนแปลงการดำเนินกิจการขั้นพื้นฐาน

นอกจากนี้ ผู้ถือหุ้นได้รับสิทธิอย่างเต็มที่ในการได้รับแจ้งกฎระเบียบ
และขั้นตอนต่างๆที่ใช้ในการดำเนินการการประชุมใหญ่สามัญผู้ถือหุ้น
และข้อมูลอื่นๆที่เกี่ยวข้องครบถ้วน ทันเวลา
และเพียงพอในการประกอบการตัดสินใจในแต่ละวาระล่วงหน้าก่อน 20 ก่อนวันประชุม
ได้รับโอกาสในการซักถามและรับการชี้แจงจากคณะกรรมการบริษัทให้เกิดความกระจ่างทั้งในที่ประชุมหรือจากการส่งคำถามล่วงหน้า
รวมทั้งมีโอกาสในการเสนอเรื่องเข้าสู่ระเบียบวาระการประชุมพร้อมทั้งข้อเสนอในการลงมติ
ภายใต้เงื่อนไขและข้อจำกัดที่เหมาะสมของตลาดหลักทรัพย์แห่งประเทศไทยผ่าน ทางจดหมาย อีเมล์
และเว็บไซต์ของบริษัทฯ และด้วยตระหนักดีถึงความสำคัญ ของสิทธิของผู้ถือหุ้น
คณะกรรมการหลีกเลี่ยงการกระทำใดๆที่เป็นลักษณะการเอาเปรียบผู้ถือหุ้น
ไม่มีการปฎิบัติใดๆที่เป็นไปในทางมิชอบ ปกปิดข้อมูลของบริษัทฯ
หรือสงวนสิทธิใดๆในการเข้าร่วมประชุมของผู้ถือหุ้น

การปฏิบัติต่อผู้ถือหุ้นอย่างเท่าเทียมกัน

บริษัทฯ ตระหนักถึงความสำคัญของผู้ถือหุ้นและปฏิบัติต่อผู้ถือหุ้นทุกรายอย่างเท่าเทียมกัน
ทั้งผู้ถือหุ้นรายย่อย และผู้ถือหุ้นต่างชาติ โดยผู้ถือหุ้นทุกรายจะมีสิทธิในการปฎิบัติอย่างเท่าเทียมกัน
ไม่มีการแบ่งแยก มีอิสระในการตัดสินใจ
และได้รับการปกป้องจากการกระทำที่ไม่ถูกต้องของผู้ถือหุ้นที่มีอำนาจในการควบคุมการดำเนินธุรกิจของบริษัท
หรือจากการกระทำที่ไม่ถูกต้องเพื่อประโยชน์ของผู้ถือหุ้นที่มีอำนาจในการควบคุมการดำเนินธุรกิจของบริษัท
ไม่ว่าจะเป็นการกระทำทางตรงและทางอ้อม
โดยบริษัทจะปกป้องสิทธิขั้นพื้นฐานของผู้ถือหุ้นด้วยความเป็นธรรม
และเป็นไปตามข้อกำหนดของกฎหมาย เพื่อให้มั่นใจในสิทธิขั้นพื้นฐานของผู้ถือหุ้น
การออกเสียงลงคะแนนในการประชุมผู้ถือหุ้นจะให้สิทธิผู้ถือหุ้นออกเสียงในที่ประชุมตามจำนวนหุ้นที่ถืออยู่
โดยหนึ่งหุ้นมีสิทธิเท่ากับหนึ่งเสียงโดยมีคณะกรรมการอิสระเป็นผู้ดูแลผลประโยชน์ให้กับผู้ถือหุ้น
สำหรับผู้ถือหุ้นที่ไม่สามารถเข้าร่วมประชุมได้นั้นก็สามารถมอบอำนาจให้กับผู้อื่นได้

การกำหนดมาตรการป้องกันการใช้ข้อมูลภายใน (INSIDER TRADING)
เพื่อหาผลประโยชน์ให้แก่ตนเองหรือผู้อื่นในทางมิชอบของกรรมการบริษัทฯ ผู้บริหาร
รวมทั้งคู่สมรสและบุตรที่ยังไม่บรรลุนิติภาวะ (ดูรายละเอียดในหัวข้อ 9.6
การดูแลเรื่องการใช้ข้อมูลภายใน)

บริษัทฯ ได้ออกประกาศห้ามกรรมการรวมถึงกรรมการที่พ้นตำแหน่งในช่วงเวลา 6 เดือน
และผู้บริหารซื้อขายหลักทรัพย์ของบริษัทฯ ก่อนประกาศงบการเงินเป็นเวลา 1
เดือนและหลังประกาศเป็นเวลา 3 วัน
และกำหนดให้กรรมการและผู้บริหารมีหน้าที่รายงานการถือครองหุ้นของบริษัทฯ
และจัดส่งรายงานดังกล่าวให้แก่คณะกรรมการเป็นประจำ ทั้งนี้
เพื่อมิให้กรรมการและผู้บริหารนำข้อมูลภายในไปใช้ประโยชน์ซึ่งก่อให้เกิดความเสียหายต่อผู้ถือหุ้นโดยรวม
เป็นต้น ทั้งนี้ กรรมการ ผู้บริหาร
หรือพนักงานที่มีส่วนได้เสียในรายการนั้นจะต้องไม่มีส่วนร่วมในการพิจารณาอนุมัติในวาระนั้นๆ

คณะกรรมการบริษัทถือเป็นนโยบายสำคัญที่จะไม่ให้กรรมการ ผู้บริหาร
และพนักงานใช้โอกาสจากการเป็นกรรมการ ผู้บริหาร หรือพนักงานบริษัทฯ
แสวงหาผลประโยชน์ส่วนตน จึงห้ามไม่ให้กรรมการประกอบธุรกิจที่แข่งขันกับบริษัทฯ
หลีกเลี่ยงการทำรายการที่เกี่ยวโยงกับตนเองที่อาจก่อให้เกิดความขัดแย้งทางผลประโยชน์กับบริษัทฯ
หรือในกรณีที่จำเป็นต้องทำรายการเช่นนั้น
คณะกรรมการบริษัทจะดูแลให้ทำรายการด้วยความโปร่งใส
เที่ยงธรรมเสมอเหมือนการทำรายการกับบุคคลภายนอก

บริษัทฯ ปฎิบัติตามแนวทางและขั้นตอนในการปฎิบัติในเรื่องการเปิดเผยข้อมูลที่เกี่ยวโยงกัน
ตามหลักเกณฑ์ของตลาดหลักทรัพย์แห่งประเทศไทย ตั้งแต่ปี 2547 เพื่อให้คณะกรรมการบริษัทฯ
และฝ่ายบริหาร
ซึ่งเข้าข่ายบุคคลที่เกี่ยวโยงกันตามคำนิยามของสำนักงานคณะกรรมการกำกับหลักทรัพย์
และตลาดหลักทรัพย์ เปิดเผยข้อมูลบุคคลและบริษัทที่เกี่ยวโยงกัน ทุกครั้งที่มีการแต่งตั้งผู้บริหารใหม่
สำนักเลขานุการบริษัทฯ จะจัดส่งแบบฟอร์ม “รายละเอียดของบุคคลที่เกี่ยวโยงกัน
ตามประกาศคณะกรรมการตลาดหลักทรัพย์แห่งประเทศไทย เรื่อง
การเปิดเผยข้อมูลและการปฎิบัติการของบริษัทจดทะเบียนในรายการที่เกี่ยวโยงกัน พ.ศ. 2546 ”
เพื่อให้ผู้บริหารที่ได้รับแต่งตั้งใหม่ให้ข้อมูลพร้อมลงนามรับรองความถูกต้องของข้อมูล
และหากภายหลังมีการเปลี่ยนแปลงข้อมูล
ผู้บริหารจะต้องจัดส่งแบบฟอร์มดังกล่าวพร้อมลงนามรับรองความถูกต้องของข้อมูลทุกครั้ง
โดยสำนักเลขานุการบริษัทฯ
จะจัดทำสรุปรายชื่อบุคคลและบริษัทฯที่เกี่ยวโยงกันเพื่อง่ายในการตรวจสอบ
และนำส่งฝ่ายบริหารทุกครั้ง
ตลอดจนบุคคลที่เป็นผู้ประสานงานเกี่ยวกับรายการที่เกี่ยวโยงกันของแต่ละหน่วยงาน
เพื่อใช้ตรวจสอบธุรกรรมที่หน่วยงานตน จะเสนอฝ่ายบริหารหรือคณะกรรมการบริษัทฯ
และหากมีรายการที่เกี่ยวโยงกันเกิดขึ้น
บริษัทฯจะจัดทำสรุปสารสนเทศเกี่ยวกับรายการที่เกี่ยวโยงกันแจ้งให้ตลาดหลักทรัพย์ทราบ
รวมทั้งนำไปเปิดเผยในรายงานประจำปี (56-2) และแบบแสดงรายการข้อมูลประจำปี (แบบ
56-1) ทั้งนี้ เพื่อให้การดำเนินการเกี่ยวกับรายการที่เกี่ยวโยงกันมีแนวทางปฎิบัติชัดเจนยิ่งขึ้น

การประชุมผู้ถือหุ้น

บริษัทฯ ได้จัดให้มีการประชุมใหญ่สามัญผู้ถือหุ้นประจำปี 2550
ตามข้อบังคับของตลาดหลักทรัพย์แห่งประเทศไทยโดยปฎิบัติตามแนวทางการจัดการประชุมผู้ถือหุ้นของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ตลอดจนใช้คู่มือ ANNUAL GENERAL MEETING CHECKLIST
ซึ่งเป็นโครงการประเมินคุณภาพการจัดประชุมผู้ถือหุ้นสามัญประจำปีของบริษัทจดทะเบียน
โดยในปีที่ผ่านมาทางสมาคมนักลงทุนไทยและตลาดหลักทรัพย์แห่งประเทศไทยประเมินการจัดการประชุมใหญ่สามัญผู้ถือหุ้นของบริษัทฯ
อยู่ในระดับคะแนน “ 80-89” หรือ “ ดีมาก”
ซึ่งจากผลจากการประเมินและการชี้แนะของปีที่ผ่านมา บริษัทฯ
จะนำไปพัฒนาและยกระดับคุณภาพการจัดการประชุมใหญ่สามัญผู้ถือหุ้นของบริษัทในปีต่อไป

-   การกำหนดวัน เวลา และสถานที่ในการประชุมผู้ถือหุ้น

ที่ประชุมคณะกรรมการบริษัทฯ ครั้งที่ 3/2550 เมื่อวันที่ 20 มีนาคม 2550
ได้มีมติกำหนดให้จัดการประชุมใหญ่สามัญผู้ถือหุ้นประจำปี 2550 ในวันที่ 30 เมษายน 2550
ตามข้อบังคับของบริษัทที่จะต้องจัดให้มีการประชุมผู้ถือหุ้นภายในกำหนดระยะเวลา 4
เดือนนับแต่วันสิ้นสุดรอบปีบัญชี บริษัทฯ
ได้จัดให้มีการรายงานและเปิดเผยข้อมูลการดำเนินงานของบริษัทฯ อย่างถูกต้อง ครบถ้วน โปร่งใส
และทันเวลาในการตัดสินใจ ทั้งภาษาไทยและภาษาอังกฤษ ใน Website ของบริษัท ซึ่งผู้ถือหุ้น
นักลงทุน และผู้ที่สนใจสามารถเข้าดูข้อมูลได้ตลอดเวลาที่ www.kcethai.in.th ตั้งแต่วันที่ 10
เมษายน พ.ศ. 2550 หรือ 20 วันล่วงหน้าก่อนวันประชุม
และได้ลงประกาศเชิญประชุมในหนังสือพิมพ์รายวันฉบับภาษาไทย และภาษาอังกฤษ ตั้งแต่วันที่ 17
เมษายน พ.ศ. 2550 ถึงวันที่ 19 เมษายน พ.ศ. 2550 ติดต่อกัน 3 วันล่วงหน้าก่อนวันประชุม
13 วัน

บริษัทฯ ได้จัดส่งหนังสือเชิญประชุมให้กับผู้ถือหุ้น 20 วันล่วงหน้าก่อนวันประชุม
โดยได้แนบรายละเอียดข้อมูลในแต่ละวาระ เอกสารที่เกี่ยวข้องให้กับผู้ถือหุ้น
เพื่อให้การปฎิบัติสอดคล้องตามกฎหมาย ข้อกำหนดของตลาดหลักทรัพย์แห่งประเทศไทย
และข้อบังคับของบริษัทฯ
พร้อมกันนี้ได้แนบรายละเอียดในแต่ละวาระของการประชุมให้กับผู้ถือหุ้นอย่างเพียงพอเพื่อใช้ประกอบการตัดสินใจ
โดยได้ระบุอย่างชัดเจนในแต่ละวาระที่นำเสนอว่า เป็นเรื่องที่นำเสนอเพื่อทราบ เพื่ออนุมัติ
หรือเพื่อพิจารณา รวมทั้งนำเสนอความเห็นของคณะกรรมการบริษัทฯ ในแต่ละวาระอย่างชัดเจน
พร้อมกันนี้ได้แนบรายงานการประชุมครั้งที่ผ่านมา รายงานประจำปี เอกสารประกอบการประชุม
รวมถึงเอกสารที่ต้องใช้ในการมอบฉันทะและระบุวิธีการไว้อย่างชัดเจน
ผู้ถือหุ้นสามารถถามคำถามในห้องประชุมหรือส่งคำถามล่วงหน้า นอกจากนี้ บริษัทฯ
ได้ปฎิบัติตามแนวทางของตลาดหลักทรัพย์แห่งประเทศไทย
โดยเปิดโอกาสให้ผู้ถือหุ้นนำเสนอวาระการประชุมล่วงหน้าก่อนวันประชุมผ่านช่องทางจดหมาย อีเมล์
หรือเว็บไซต์ของบริษัท www.kcethai.in.th
และในกรณีที่ผู้ถือหุ้นไม่สะดวกที่จะเข้าร่วมประชุมด้วยตนเอง ก็ให้มอบอำนาจให้ตัวแทน
กรรมการอิสระ หรือประธานกรรมการบริษัท เป็นผู้ลงคะแนนเสียงแทนได้

ในปี 2550 บริษัทฯ จัดการประชุมใหญ่สามัญผู้ถือหุ้นครั้งที่ 24/2550 ในวันที่ 30 เมษายน 2550 ณ
ห้องมณเฑียรทิพย์ โรงแรมมณเฑียร ถ.สุรวงศ์ กรุงเทพฯ ซึ่งเป็นโรงแรมที่อยู่ในย่านใจกลางเมือง
สะดวกในการเดินทางเข้าร่วมประชุมของผู้ถือหุ้น โดยมีผู้ถือหุ้นที่เข้าร่วมประชุมทั้งหมด 148 ราย
นับจำนวนหุ้นได้ 161,296,742 หุ้นเท่ากับร้อยละ 51.22 ของจำนวนหุ้นที่จำหน่ายได้ทั้งหมด
314,930,000 หุ้นมีผู้ถือหุ้นเข้าร่วมประชุมด้วยตนเอง 63 ราย และมอบอำนาจจำนวน 85
รายโดยมีผู้ถือหุ้นจำนวน 9 รายมอบอำนาจให้ประธานกรรมการและ 14 ราย
ให้กับกรรมการอิสระของบริษัท และ 62 รายมอบอำนาจให้กับผู้แทน

การเข้าร่วมประชุมและการลงทะเบียน

ในการเข้าร่วมการประชุม ผู้ถือหุ้นทุกคนต้องแสดงเอกสารหลักฐานเพื่อเข้าร่วมประชุม อาทิ
บัตรประจำตัวประชาชน หรือหนังสือเดินทาง ในกรณีที่รับมอบฉันทะจากบุคคลธรรมดา
จะต้องนำหลักฐานของผู้มอบฉันทะมาแสดงด้วย อาทิ หนังสือมอบฉันทะ
และสำเนาบัตรประชาชนหรือสำเนาหนังสือเดินทาง
หรือในกรณีที่รับมอบฉันทะจากนิติบุคคลในฐานะเป็นผู้แทน
จะต้องนำหลักฐานของผู้มอบฉันทะมาแสดงด้วย อาทิ หนังสือมอบฉันทะ
และหนังสือรับรองการจดทะเบียนนิติบุคคลที่มีการรับรองสำเนาถูกต้อง
โดยในการลงทะเบียนเข้าร่วมประชุมในปีที่ผ่านมา บริษัทฯได้อำนวยความสะดวกให้กับผู้ถือหุ้น
โดยจัดเจ้าหน้าที่รับลงทะเบียนไว้ล่วงหน้าก่อนการประชุม 2
ชั่วโมงและต่อเนื่องจนกว่าการประชุมจะแล้วเสร็จ ด้วยกระบวนการที่เป็นระบบ และมีประสิทธิภาพ
และสะดวกต่อผู้ถือหุ้น โดยผู้ถือหุ้นและผู้แทนทุกคนจะได้

รับบัตรลงคะแนนเสียงของทุกๆวาระหลังจากที่ลงทะเบียน
รวมถึงการเลี้ยงรับรองที่เหมาะสมแก่ผู้ถือหุ้นที่มาประชุมด้วย

-   การเข้าร่วมประชุมผู้ถือหุ้นของคณะกรรมการบริษัทฯ

ในการประชุมใหญ่สามัญผู้ถือหุ้นประจำปี 2550 คณะกรรมการบริษัทฯ
ให้ความสำคัญต่อการประชุมผู้ถือหุ้น โดยประธานกรรมการบริษัทฯ
ทำหน้าที่ประธานในที่ประชุมและมีกรรมการบริษัทฯ เข้าร่วมประชุมทั้งสิ้น 8 ท่าน ซึ่งรวมถึง
ประธานกรรมการบริษัทฯ ประธานคณะกรรมการตรวจสอบ
ประธานคณะกรรมการสรรหาและกำหนดค่าตอบแทน และผู้บริหารหน่วยงานต่างๆ
ได้เข้าร่วมประชุมเพื่อรับฟังความคิดเห็น และตอบข้อซักถามของผู้ถือหุ้น ดังนี้

1. นายบัญชา องค์โฆษิต ประธานกรรมการ

2. พลโทนายแพทย์สุปรีชา โมกขะเวส กรรมการ

3. นายแพทย์ทองดี ชัยพานิช กรรมการ

4. นายปัญจะ เสนาดิสัย กรรมการ

5. แพทย์หญิงจันทิมา องค์โฆษิต กรรมการ

6. นางอุบล จิระมงคล กรรมการ

7. นางวรลักษณ์ องค์โฆษิต กรรมการ

8. นางศิริพรรณ สันธนะพันธ์ กรรมการ

นอกจากนี้ ฝ่ายบริหารของบริษัทฯ
ได้เข้าร่วมประชุมเพื่อรับฟังความคิดเห็นและตอบข้อซักถามของผู้ถือหุ้น ดังนี้

1. นางธัญรัตน์ เทศน์สาลี ผู้อำนวยการฝ่ายบัญชี

2. นางณิราพัชร์ ติรนาควิทย์ ผู้จัดการฝ่ายการเงิน

การเปิดโอกาสให้ผู้ถือหุ้นซักถาม แสดงความคิดเห็น การลงมติ และการบันทึกรายงานการประชุม

ในช่วงเริ่มต้นของการประชุมผู้ถือหุ้น ประธานกรรมการบริษัทฯคือ นายบัญชา องค์โฆษิต
ผู้ซึ่งทำหน้าที่ประธานในที่ประชุม ได้แจ้งรายละเอียดและอธิบายวิธีการลงคะแนน การนับคะแนน
การใช้บัตรลงคะแนนผ่านระบบคอมพิวเตอร์ การเก็บบัตรลงคะแนน
การสรุปผลการลงคะแนนเสียงในทุกๆวาระ ให้ผู้ถือหุ้นทุกคนทราบ ส่วนบัตรลงคะแนนเสียงทั้งหมด
ทางบริษัทฯจะเก็บไว้เพื่อการตรวจสอบได้ในภายหลัง

ขั้นตอนการลงคะแนนเสียง มีดังนี้

1. เมื่อผู้ถือหุ้นได้ทำการลงทะเบียนแล้ว
ผู้ถือหุ้นจะได้รับบัตรลงคะแนนซึ่งมีจำนวนเท่ากับจำนวนวาระที่จะต้องมีการลงคะแนนเสียง
โดยในบัตรระบุชื่อผู้ถือหุ้น ผู้รับมอบฉันทะ จำนวนหุ้นที่ถือ
และจำนวนหุ้นที่ประสงค์จะทำการลงคะแนนเสียงในบัตรลงคะแนนในแต่ละวาระ
ทั้งนี้ในการลงคะแนนเสียง
ผู้ถือหุ้นจะต้องลงคะแนนในบัตรลงคะแนนให้ตรงกับวาระที่จะทำการลงคะแนน

2. ผู้ถือหุ้นสามารถลงคะแนนเสียงเห็นด้วย ไม่เห็นด้วย
หรืองดออกเสียงอย่างใดอย่างหนึ่งในแต่ละวาระ พร้อมทั้งเซ็นชื่อลงไปในบัตรลงคะแนน

3. ในการนับคะแนนเสียง เมื่อมีการนำเสนอในแต่ละวาระจบ
ประธานฯจะขอให้ผู้ถือหุ้นลงมติบนบัตรลงคะแนน
จากนั้นเจ้าหน้าที่ของบริษัทจะทำการเก็บบัตรลงคะแนนจากผู้ถือหุ้นเพื่อนำไปประมวลผล โดยในขณะที่
เจ้าหน้าที่ทำการประมวลผล ประธานฯ
อาจจะดำเนินการประชุมในวาระถัดไปเพื่อมิให้เป็นการเสียเวลา
หรืออาจจะพิจารณารอผลของมติการประชุมในวาระนั้นๆ ตามแต่เห็นสมควร
และในช่วงท้ายของการประชุม
บริษัทจะทำการสรุปมติที่ประชุมในแต่ละวาระให้แก่ผู้ถือหุ้นทราบอีกครั้งหนึ่ง

4. ในการนับคะแนน ว่าที่ร้อยตรีเทพวรา ธนพัฒน์
ซึ่งเป็นเจ้าหน้าที่วิเคราะห์นโยบายและวางแผนระดับ 7 จากจุฬาลงกรณ์มหาวิทยาลัย
สำนักงานคณะกรรมการอุดมศึกษา กระทรวงศึกษาธิการ เป็นผู้สังเกตการณ์ในการนับคะแนน

ในการประชุมสามัญผู้ถือหุ้น บริษัทฯได้เปิดโอกาสให้ผู้ถือหุ้นซักถาม
หรือแสดงความคิดเห็นอย่างเหมาะสมและเพียงพอ
และให้กรรมการที่เกี่ยวข้องชี้แจงและให้ข้อมูลต่างๆ แก่ผู้ถือหุ้นอย่างครบถ้วนและชัดเจน
สำหรับการลงคะแนนและนับคะแนนเสียง บริษัทฯ ปฏิบัติตามข้อบังคับของบริษัทฯ ที่กำหนดให้ 1
หุ้นเป็น 1 เสียง และนับเสียงข้างมากเป็นมติ ถ้าคะแนนเสียงเท่ากัน
ให้ประธานในที่ประชุมเป็นผู้ชี้ขาดอีกเสียงหนึ่งต่างหากนอกเหนือจากการออกเสียงในฐานะเป็นผู้ถือหุ้น
และใช้บัตรลงคะแนนเห็นด้วย ไม่เห็นด้วย และงดออกเสียงในแต่ละวาระ และมีการบันทึกคำถาม
คำชี้แจง และความคิดเห็นของที่ประชุมไว้อย่างละเอียดด้วย
โดยทางบริษัทฯจะนำส่งมติที่ประชุมผู้ถือหุ้นให้กับตลาดหลักทรัพย์แห่งประเทศไทย ภายใน 14
วันหลังจากวันประชุมผู้ถือหุ้น และหลังจากเสร็จสิ้นการประชุมสามัญผู้ถือหุ้นในปี 2550 ที่ผ่านมา
ประธานกรรมการ คณะกรรมการ
และผู้บริหารของบริษัทฯได้เปิดโอกาสให้ผู้ถือหุ้นซักถามอย่างไม่เป็นทางการมากกว่า 1 ชั่วโมง

วาระที่นำเสนอในการประชุมผู้ถือหุ้นในปี 2550 นั้น มีดังนี้
(ดูรายละเอียดได้ในหนังสือเชิญประชุมสามัญผู้ถือหุ้นครั้งที่ 24/2550 ในเว็บไซต์ของบริษัท
www.kcethai.in.th)

วาระที่ 1 : พิจารณารับรองรายงานการประชุมสามัญผู้ถือหุ้นประจำปี 2549 ครั้งที่ 23/2549

วาระที่ 2 : พิจารณารับทราบรายงานผลการดำเนินงานของบริษัทในรอบปี 2549
และรายงานประจำปีของคณะกรรมการบริษัท

วาระที่ 3 : พิจารณาอนุมัติงบดุลและกำไรขาดทุน สำหรับปีสิ้นสุดวันที่ 31 ธันวาคม 2549

วาระที่ 4 : พิจารณาอนุมัติงดการจัดสรรกำไรประจำปี 2549

วาระที่ 5: พิจารณาอนุมัติเลือกตั้งกรรมการใหม่แทนกรรมการซึ่งออกจากตำแหน่งตามวาระ

วาระที่ 6:
พิจารณาอนุมัติกำหนดค่าตอบแทนและค่าเบี้ยประชุมสำหรับกรรมการและกรรมการตรวจสอบ

วาระที่ 7: พิจารณาอนุมัติแต่งตั้งผู้สอบบัญชีของบริษัท สำหรับรอบระยะเวลาบัญชี ประจำปี 2550
และกำหนดค่าตอบแทนของผู้สอบบัญชี

วาระที่ 8: พิจารณาอนุมัติการยกเลิกมติที่ประชุมสามัญผู้ถือหุ้น ครั้งที่ 23/2549 เมื่อวันที่ 27
เมษายน 2549เรื่องการออกและเสนอขายหุ้นกู้แปลงสภาพของบริษัท
และจัดสรรหุ้นสามัญเพิ่มทุนเพื่อรองรับการใช้สิทธิตามหุ้นกู้แปลงสภาพ

วาระที่ 9: พิจารณาอนุมัติการลดทุนจดทะเบียนของบริษัท จากจำนวน 450,000,000 บาทเป็น
317,930,000 บาท โดยตัดหุ้นสามัญเพิ่มทุนที่ยังมิได้จัดสรรจำนวน 132,070,000 หุ้น
มูลค่าที่ตราไว้หุ้นละ 1 บาท

วาระที่ 10 : พิจารณาอนุมัติการแก้ไขเพิ่มเติมหนังสือบริคณห์สนธิของบริษัทข้อ 4
เพื่อให้สอดคล้องกับการลดทุนจดทะเบียนของบริษัท

วาระที่ 11 : พิจารณาอนุมัติการเพิ่มทุนจดทะเบียนของบริษัทจากจำนวน 317,930,000 บาท เป็น
500,000,000 บาท มูลค่าที่ตราไว้หุ้นละ1 บาท โดยการออกหุ้นสามัญเพิ่มทุนจำนวน
182,070,000 หุ้น

วาระที่ 12: พิจารณาอนุมัติการแก้ไขเพิ่มเติมหนังสือบริคณห์สนธิของบริษัทข้อ 4
เพื่อให้สอดคล้องกับการเพิ่มทุนจดทะเบียนของบริษัท

วาระที่ 13:
พิจารณาอนุมัติการออกและเสนอขายใบสำคัญแสดงสิทธิที่จะซื้อหุ้นสามัญให้แก่พนักงานของบริษัท
และ/หรือ บริษัทย่อย ในจำนวนไม่เกิน 35 ราย จำนวน 3,000,000 หน่วย

วาระที่ 14 : พิจารณาอนุมัติการจัดสรรหุ้นสามัญเพิ่มทุนของบริษัท

วาระที่ 15: พิจารณาอนุมัติการแก้ไขเพิ่มเติมวัตถุประสงค์ของบริษัท โดยให้เพิ่มข้อ 33
และแก้ไขหนังสือบริคณห์สนธิของบริษัทข้อ 3
เพื่อให้สอดคล้องกับการแก้ไขเพิ่มเติมวัตถุประสงค์ของบริษัท

วาระที่ 16 : วาระเรื่องอื่นๆ (ถ้ามี)

ทั้งนี้ บริษัทฯ ไม่มีการเพิ่มเติมวาระใดๆ นอกเหนือจากวาระที่แจ้งผู้ถือหุ้นในหนังสือเชิญประชุม

ภายหลังวันประชุมผู้ถือหุ้น

ในปี 2550 บริษัทฯ
ได้แจ้งมติที่ประชุมสามัญผู้ถือหุ้นผ่านตลาดหลักทรัพย์แห่งประเทศไทยภายในวันทำการถัดไป
โดยมติดังกล่าวระบุผลของการลงคะแนนเสียง (เห็นด้วย/ไม่เห็นด้วย/งดออกเสียง) ในแต่ละวาระ
และจัดส่งรายงานการประชุมผู้ถือหุ้นซึ่งมีระบุรายชื่อกรรมการ/ผู้บริหารที่เข้าร่วมประชุม
และผลของการลงคะแนนเสียง เห็นด้วย ไม่เห็นด้วย หรืองดออกเสียง
ในแต่ละวาระที่เสนอขอการอนุมัติจากผู้ถือหุ้น รวมทั้งประเด็นที่สำคัญๆ
ข้อซักถามของผู้ถือหุ้นในแต่ละวาระและการชี้แจงจากทางคณะกรรมการบริษัทฯ อย่างละเอียด
ให้กับตลาดหลักทรัพย์แห่งประเทศไทยและหน่วยงานที่เกี่ยวข้อง ภายใน 14
วันนับแต่วันประชุมผู้ถือหุ้น พร้อมทั้งเผยแพร่บนเว็บไซด์ของบริษัทฯ ที่ www.kcethai.in.th ด้วย

นโยบายต่อผู้มีส่วนได้เสีย 

บริษัทฯ ตระหนักถึงความรับผิดชอบที่มีต่อผู้มีส่วนได้เสียทุกกลุ่ม
เคารพและคำนึงในสิทธิของผู้มีส่วนได้เสียเพื่อให้เกิดความมั่นใจในสิทธิตามกฎหมายที่เกี่ยวข้องใดๆ
มีการปฏิบัติและให้ความสำคัญต่อผู้มีส่วนได้เสียทุกกลุ่มโดยเท่าเทียมกัน ไม่ว่าจะเป็นผู้ถือหุ้น
พนักงานของบริษัท ฝ่ายบริหาร ลูกค้า คู่ค้า ชุมชน สังคมและสิ่งแวดล้อมโดยรวม
โดยทางบริษัทจะสนับสนุนและส่งเสริมให้เกิดความร่วมมือระหว่างบริษัทกับผู้มีส่วนได้เสียในการสร้างความมั่งคั่ง
ความมั่นคงทางการเงิน ความยั่งยืนของกิจการ
และสร้างความเชื่อมั่นให้กับทุกฝ่ายในการดำเนินงาน และการตัดสินใจว่าเป็นไปตามกฎหมาย
และข้อกำหนดของบริษัท ทั้งนี้ผู้มีส่วนได้เสียทุกกลุ่มสามารถแจ้งเบาะแส
ต่อคณะกรรมการในประเด็นเกี่ยวกับการทำผิดกฎหมาย ระบบควบคุมภายในที่บกพร่อง
หรือการผิดจรรยาบรรณ โดยมีกลไกคุ้มครองสิทธิของผู้แจ้งเบาะแส

ผู้มีส่วนได้เสียจะได้รับความเป็นธรรมตามสิทธิ
โดยคณะกรรมการบริษัทสนับสนุนและส่งเสริมให้เกิดความร่วมมือระหว่างบริษัทกับผู้มีส่วนได้เสียในการสร้างความมั่งคั่ง
มั่นคงทางการเงิน และความยั่งยืนของบริษัท

บริษัทฯ ได้กำหนดนโยบายที่ชัดเจนในการปฏิบัติต่อผู้มีส่วนได้เสียทุกฝ่ายอย่างเป็นธรรม
โดยได้กำหนดสิทธิของผู้มีส่วนได้เสียตามกฎหมายและถือเป็น0ข้อตกลงระหว่างกัน
ห้ามไม่ให้มีการกระทำใดๆ ที่เป็นการละเมิดสิทธิของผู้มีส่วนได้เสีย
ดังปรากฏไม่พบว่ามีการกระทำใดๆในปี 2550 ที่เป็นการละเมิดสิทธิใดๆของผู้มีส่วนได้เสียเลย

บริษัทฯ
ได้กำหนดให้มีระบบที่เปิดโอกาสให้ผู้มีส่วนได้เสียได้เข้ามามีส่วนร่วมในการปรับปรุงและพัฒนาการปฎิบัติงานเพื่อก่อให้เกิดความมั่นคงในกิจการ
จึงจัดให้มีการรายงานเปิดเผยข้อมูลต่างๆ ที่เกี่ยวข้องกับการปฏิบัติงานของบริษัทฯ
ในรายงานข้อมูลแบบ 56-1 รายงานประจำปี และ Website ของบริษัท ที่
www.kcethai.in.th ทั้งนี้ ในกรณีที่ผู้มีส่วนได้เสีย
มีเบาะแสในประเด็นที่เกี่ยวข้องกับการทำผิดกฎหมาย ระบบควบคุมภายในที่บกพร่อง
หรือการผิดจรรยาบรรณ สามารถแจ้งบริษัทได้ผ่านทางโทรศัพท์ จดหมาย หรือผ่าน Website
ของบริษัทเอง โดยบริษัทฯ มีกลไกในการปกป้องคุ้มครองสิทธิของผู้แจ้งเบาะแสดังกล่าว

ผู้ถือหุ้น

บริษัทฯ มุ่งมั่นให้มีผลการดำเนินงานที่ดีเลิศอย่างต่อเนื่อง
คำนึงถึงสภาวะความเสี่ยงในปัจจุบันและอนาคต
ตระหนักถึงหน้าที่และความรับผิดชอบที่จะก่อให้เกิดความโปร่งใส
ในการดำเนินงานและพยายามอย่างเต็มที่ในการปกป้องทรัพย์สินและธำรงไว้ซึ่งทรัพย์สินและชื่อเสียงของบริษัท
ปฏิบัติหน้าที่ด้วยความซื่อสัตย์ สุจริต และเป็นธรรม คำนึงถึงผู้ถือหุ้นทั้งรายใหญ่และรายย่อย
และเพื่อผลประโยชน์ของกลุ่มผู้ที่เกี่ยวข้องโดยรวม คือ

-   บริหารกิจการของบริษัทฯ ให้มีความเจริญก้าวหน้า มั่นคง
    และก่อให้เกิดผลตอบแทนที่ดีแก่ผู้ถือหุ้น

-   ปฏิบัติหน้าที่ด้วยความสามารถและความระมัดระวัง เยี่ยงผู้ที่มีความรู้
    ประสบการณ์และความชำนาญ

-   จัดการดูแลไม่ให้ทรัพย์สินใดๆ ของบริษัทฯ สูญค่าหรือสูญเสียไปโดยเปล่าประโยชน์

-   เปิดเผยข้อมูลสารสนเทศทั้งทางการเงินและไม่ใช่ทางการเงินที่เกี่ยวกับธุรกิจและผลประกอบการของ
    บริษัทฯ ที่เป็นจริงอย่าครบถ้วนเพียงพอ สม่ำเสมอ
    ทันเวลาและแสดงให้เห็นถึงสถานภาพของการประกอบการและสถานภาพทางการเงินที่แท้จริงของบริษัทฯ

พนักงาน

บริษัทฯ
ยึดมั่นในนโยบายและข้อกำหนดตามระเบียบการบริหารงานทรัพยากรบุคคลด้านการจ้างงานและกำหนดผลตอบแทน
พนักงานทุกคนจะได้รับการปฏิบัติ
รวมทั้งได้รับผลประโยชน์ตอบแทนเป็นจำนวนที่เท่ากับหรือมากกว่าเมื่อเปรียบเทียบกับสถานประกอบการอื่นๆ
ในอุตสาหกรรมเดียวกัน พนักงานทุกคนจะได้รับคู่มือพนักงานที่ระบุข้อควรปฏิบัติ กฎระเบียบ
ขั้นตอนในการปฏิบัติงาน และสวัสดิการต่างๆ ที่พึงจะได้รับ โดยมีคณะกรรมการสวัสดิการ
ดูแลสิทธิของพนักงานเป็นสำคัญ และมีคณะอนุกรรมการดูแลเรื่องสวัสดิการด้านที่อยู่อาศัย
ด้านการเดินทางและการบริการอาหารแก่พนักงานด้วย นอกจากนี้ ทางบริษัทฯ
จัดให้มีการจัดทำวารสาร เคซีอี เพื่อเป็นสื่อกลางในการสื่อสารข้อมูลต่างๆ ให้พนักงานรับทราบ
โดยข้อมูลเหล่านี้จะอ่านได้จาก Website ของบริษัท และนอกจากนี้
บริษัทยังได้จัดการอบรมในหัวข้อต่างๆให้กับพนักงานเพื่อเป็นการเพิ่มระดับความรู้ความสามารถ
และพัฒนาศักยภาพในการทำงาน

บริษัทฯ ได้ให้ความสำคัญต่อความปลอดภัยในการทำงานเป็นอย่างยิ่ง บริษัทฯได้จัดให้มีการ
อบรมและสัมมนาในด้านความปลอดภัย ด้านสุขภาพของพนักงาน ด้านสิ่งแวดล้อม
และด้านต่างๆที่เกี่ยวข้องกับงานเพื่อนำไปพัฒนาและปรับปรุงความรู้ ทักษะในการทำงาน
และนำไปใช้เพื่อก่อประโยชน์สูงสุดของพนักงานเอง

ในปี 2550 บริษัทฯ จัดให้มีการอบรมให้กับพนักงาน ดังนี้

-   การอบรม JSA (Job Safety Analysis) เป็นประจำทุกสัปดาห์
    เพื่อเพิ่มแนวทางการชี้บ่งอันตรายและประเมินความเสี่ยง

-   การอบรม Safety Patrol การตรวจระบบความปลอดภัยในโรงงาน เป็นประจำทุกๆเดือน

-   การบริจาคเงินและช่วยเหลือสังคม

-   การจัดอบรมการซ้อมดับเพลิงเบื้องต้น มีการจัดเป็นประจำทุกๆ 4 เดือน

-   แจกจ่ายอุปกรณ์ป้องกันภัยส่วนบุคคล PPE (Personal Protection Equipment)
    ให้กับพนักงานทุกคน เป็นประจำทุกๆ เดือน

-   การอบรมทีมงานตอบสนองต่อสภาวะฉุกเฉิน ERT (Emergency Response Team)
    เป็นประจำทุกๆเดือน

-   การอบรมความปลอดภัยในการทำงานกับรังสี (X-Ray)
    เป็นการฝึกอบรมให้กับพนักงานที่ปฏิบัติและรับผิดชอบงาน X-Ray
    ให้ทราบวิธีการปฏิบัติงานและการป้องกันรังสีที่ถูกต้อง

-   การอบรมพื้นฐานความปลอดภัยในการทำงานเกี่ยวกับสารเคมี
    เพื่อให้พนักงานที่ปฏิบัติงานเกี่ยวข้องกับสารเคมีได้ทราบถึงคุณสมบัติ วิธีการจัดเก็บ
    และวิธีการปฏิบัติตนในการใช้และป้องกันสารเคมีแต่ละชนิดอย่างถูกต้อง

-   การอบรมเจ้าหน้าที่ความปลอดภัยในการทำงานระดับหัวหน้างาน
    เพื่อให้พนักงานมีความรู้เกี่ยวกับความปลอดภัยในการทำงาน
    กฎหมายความปลอดภัยและอื่นๆที่เกี่ยวข้อง
    การป้องกันและควบคุมอุบัติเหตุและโรคจากการทำงาน
    ตลอดจนสามารถค้นหาสาเหตุของอุบัติเหตุและโรคจากการทำงานได้

-   การอบรมการขับรถ Fork Lift อย่างถูกต้องและปลอดภัย
    เพื่อให้พนักงานที่ทำหน้าที่ในการขับรถ Fork
    Liftได้รับความรู้และนำไปปฏิบัติงานในการขับรถได้อย่างถูกต้องและปลอดภัย

-   การปฏิบัติในการเคลื่อนย้ายแผ่นวงจร (PCB Handling Instruction)
    เพื่อให้พนักงานมีการปรับปรุงวิธีการหยิบจับแผ่นวงจรได้อย่างถูกต้องและถูกวิธี
    อีกทั้งเป็นการรักษาคุณภาพของแผ่นวงจรและ Packaging ที่ดีก่อนที่จะส่งมอบสินค้าให้กับลูกค้า

-   การอบรมบริหารงานคลังสินค้า เพื่อให้พนักงานสามารถบริหารงานพื้นที่คลังสินค้า การจัด Lay
    out บทบาทและหน้าที่ของเจ้าหน้าที่คลังสินค้า ตรวจสอบการรับ-จ่ายสินค้า
    และการตรวจสอบจำนวนในคลังสินค้าได้อย่างมีประสิทธิภาพ

-   การอบรมการจัดทำระบบเอกสาร (Document Control System)
    เพื่อให้พนักงานสามารถทราบถึงระบบการทำและจัดเก็บเอกสารได้อย่างถูกต้องตรงกับระบบมาตรฐานคุณภาพ

-   การอบรมการพัฒนาภาวะผู้นำและการทำงานเป็นทีม
    เพื่อให้พนักงานได้ทราบและเข้าใจถึงประโยชน์ของการทำงานเป็นทีม
    และสามารถนำความรู้ที่ได้จากการอบรมไปพัฒนาศักยภาพการเป็นผู้นำและการทำงานเป็นทีมให้มีประสิทธิภาพมากขึ้น

-   จัดให้มีการตรวจสุขภาพพนักงานเป็นประจำทุกๆ ปี

-   มีบริการการตรวจเลือดเพื่อหาปริมาณสารเคมีในร่างกายปีละ 2 ครั้ง

-   จัดให้มีหน่วยบริการปฐมพยาบาลเบื้องต้นตลอด 24 ชั่วโมง ในทุกๆโรงงาน

-   ด้านกิจกรรมทางสังคม บริษัทฯจัดให้มีกิจกรรม Walk Rally กีฬาสี กิจกรรม 5ส
    และการจัดงานสังสรรค์ตามเทศกาลต่างๆ

-   จัดให้มีโครงการมอบสิทธิในการถือหุ้น (ESOP)
    ให้แก่พนักงานเพื่อเป็นขวัญและกำลังใจในการทำงาน
    โดยจัดสรรให้มีโครงการอันจะส่งผลดีต่อผลการดำเนินงานของบริษัทในระยะยาว

-   จัดให้มีการฝึกอบรมเฉพาะทางในแต่ละสาขาวิชาชีพเพื่อนำมาปรับปรุงประสิทธิภาพในการทำงานของพนักงานตามแผนการฝึกอบรมที่ได้กำหนดไว้
    ซึ่งรวมไปถึง กฎระเบียบ การทำงานเป็นทีม และการเป็นผู้นำ

ลูกค้า

บริษัทฯ มุ่งมั่นในการสร้างความพึงพอใจให้กับลูกค้า
ด้วยการผลิตสินค้าที่มีคุณภาพและการบริการที่เป็นเลิศ
มีการดำเนินธุรกิจด้วยความซื่อสัตย์สุจริตอย่างแน่วแน่ในทุกๆด้าน สร้างความเชื่อมั่นให้กับลูกค้า
ในการปกป้องรักษาข้อมูลที่เกี่ยวกับธุรกิจของลูกค้าภายใต้มาตรฐานจรรยาบรรณแห่งวิชาชีพ
ด้วยการบริการลูกค้าด้วยสินค้าที่มีคุณภาพและการบริการที่เป็นเลิศ
รับผิดชอบการดำเนินงานเยี่ยงผู้เชี่ยวชาญในวิชาชีพ และมุ่งมั่นที่จะบรรลุผลการดำเนินงานที่เป็นเลิศ
โดยการผสมผสานกรรมวิธีและเทคโนโลยีใหม่ๆ ในการผลิต

นอกจากนั้น ทางบริษัทยังจัดให้มีสำนักงานขายในประเทศต่างๆ เพื่อให้ข้อมูล รับฟังปัญหา
และแก้ปัญหาในเรื่องต่างๆให้กับลูกค้า
เพื่อความสะดวกและสร้างความพึงพอใจให้กับลูกค้าทั่วโลกด้วย

เจ้าหนี้

บริษัทฯ ยึดมั่นในการดำเนินธุรกิจอย่างมีหลักการและวินัย
เพื่อสร้างความมั่นใจได้ว่าการตัดสินใจและการดำเนินการทางธุรกิจจะเป็นไปตามกฎหมาย
ระเบียบข้อบังคับที่เกี่ยวข้อง
และปฏิบัติตามมาตรฐานจรรยาบรรณของบริษัทและข้อพึงปฏิบัติที่ดีของพนักงาน ตามเงื่อนไข ข้อตกลง
และหน้าที่ที่พึงมีต่อเจ้าหนี้

คู่ค้า

บริษัทฯ เชื่อมั่นและให้ความยุติธรรมต่อทุกฝ่ายที่มีความสัมพันธ์ทางธุรกิจกับบริษัท
พยายามอย่างยิ่งในการหลีกเลี่ยงความลำเอียง
หรือสถานการณ์ที่ทำให้เกิดความขัดแย้งทางผลประโยชน์
จึงได้กำหนดนโยบายและแนวทางปฏิบัติในการจัดซื้อ จัดจ้าง
และหลักเกณฑ์การคัดเลือกคู่ค้าไว้อย่างชัดเจน
เพื่อให้เกิดความเป็นธรรมและความเป็นอิสระระหว่างบริษัทและคู่ค้าในระบบการจัดหาที่โปร่งใส
มีขั้นตอนที่สามารถตรวจสอบได้ ปฏิบัติตามเงื่อนไขทางการค้าและสัญญาที่ตกลงกันไว้
และมีการจ่ายชำระเงินตรงตามเวลาทุกครั้ง โดยในปีที่ผ่านมา บริษัทฯ
ไม่มีข้อพิพาทใดๆในเรื่องที่เกี่ยวกับคู่ค้าหรือคู่แข่งขันเลย

สิ่งแวดล้อม

บริษัทฯ ได้รักษามาตรฐานระบบสิ่งแวดล้อมไว้อย่างเคร่งครัด
ภายใต้กฎหมายและข้อกำหนดที่เกี่ยวข้องมีนโยบายการผลิตที่ใช้พลังงาน
และทรัพยากรธรรมชาติอย่างเต็มประสิทธิผล
และได้ลงทุนเป็นจำนวนมากในระบบการบำบัดมลพิษทางน้ำและอากาศ
อีกทั้งโรงงานทุกแห่งของบริษัทฯในกลุ่ม
ตั้งอยู่ในเขตอุตสาหกรรมซึ่งมีมาตรการในการป้องกันมลพิษและลดผลกระทบต่อสิ่งแวดล้อมอยู่แล้วอย่างเข้มงวด

ในปี 2545 บริษัทฯ ได้รับการรับรองมาตรฐาน ISO 14001
ซึ่งเป็นมาตรฐานระบบการจัดการสิ่งแวดล้อม และ ISO/TS 16949
มาตรฐานของระบบบริหารคุณภาพสำหรับอุตสาหกรรมผลิตชิ้นส่วนยานยนต์
จึงจำเป็นต้องได้รับการตรวจสอบระบบการจัดการสิ่งแวดล้อมจากบริษัท SGS ประเทศไทย จำกัด
อย่างต่อเนื่องเป็นประจำ เพื่อให้มั่นใจว่าทางบริษัทฯ
ได้ดำเนินการตามนโยบายและปฏิบัติตามข้อกำหนดของระบบสิ่งแวดล้อมอย่างเข้มงวด โดยในปี
2550 ทางบริษัทฯ
ได้รับการตรวจสอบระบบการจัดการสิ่งแวดล้อมและมาตรฐานระบบบริหารคุณภาพจำนวน 4
ครั้งในเดือนมกราคม พฤษภาคม กรกฎาคม และเดือนพฤศจิกายน ซึ่งปรากฏว่าบริษัทฯ
ไม่มีการดำเนินการใดๆ ที่ขัดต่อข้อกำหนดและมีผลกระทบต่อระบบสิ่งแวดล้อม
และระบบมาตรฐานคุณภาพ

บริษัทฯ ได้มีการพัฒนาร่วมกับลูกค้าและคู่ค้าเพื่อผลิต
ผลิตภัณฑ์ที่ปลอดมลพิษเพื่อเป็นการรักษาสมดุลของสิ่งแวดล้อม เช่น ผลิตภัณฑ์ที่เป็น Lead Free และ
Halogen Free รวมถึงการใช้บรรจุภัณฑ์ที่เป็น Bubble ห่อ PCB แทนการใช้โฟม

บริษัทฯได้ตระหนักถึงความสำคัญของสิ่งแวดล้อม ในปี 2550 จึงได้เข้าร่วมเป็นสมาชิก Global
Compact ซึ่งก่อตั้งโดย UNITED NATION (UN) ประเทศสหรัฐอเมริกา
ในการดำเนินธุรกิจภายใต้หลักการ 10 ประการด้านการจ้างแรงงาน การป้องกันปัญหาสิ่งแวดล้อม
การรับผิดชอบต่อสังคม และการต่อต้านคอรัปชั่น ดังรายละเอียดต่อไปนี้

ด้านสิทธิมนุษยชน

1.  บริษัทฯ สนับสนุนและเคารพในกฎหมายสิทธิมนุษยชนระหว่างประเทศ

2.  บริษัทฯ จะไม่กระทำความผิดด้านสิทธิมนุษยชน

ด้านมาตรฐานแรงงาน

3.  บริษัทฯ สนับสนุนเสรีภาพของสมาคม และให้การรับรองผลของการเจรจาต่อรองของสมาคม

4.  ไม่มีการกดขี่และบังคับใช้แรงงานทุกรูปแบบ

5.  ไม่มีการใช้แรงงานเด็ก

6.  ไม่มีการเลือกปฏิบัติในการจ้างงานและปฏิบัติงาน

ด้านสิ่งแวดล้อม

7.  สนับสนุนการป้องกันการทำลายสิ่งแวดล้อม

8.  อาสาที่จะรับผิดชอบในการริเริ่มส่งเสริมให้สิ่งแวดล้อมดียิ่งขึ้น

9.  สนับสนุนการพัฒนาและการกระจายของเทคโนโลยีที่เป็นมิตรกับสิ่งแวดล้อม

ด้านการต่อต้านคอรัปชั่น

10. บริษัทฯ ต่อต้านการคอรัปชั่นทุกรูปแบบรวมทั้งการข่มขู่บังคับและการติดสินบน

นโยบายด้านสิ่งแวดล้อม

“ บริษัท เคซีอี อีเลคโทรนิคส์ จำกัด (มหาชน) ผู้ผลิตและส่งออกแผ่นพิมพ์วงจรอีเล็กทรอนิกส์
มีความมุ่งมั่นที่จะจัดตั้งระบบการจัดการสิ่งแวดล้อม
โดยจะทำการปรับปรุงสิ่งแวดล้อมอย่างต่อเนื่องในทุกประเด็นปัญหา และจะปฏิบัติตามนโยบาย ดังนี้

-   ปฏิบัติตามกฎหมายสิ่งแวดล้อมและข้อกำหนดต่างๆ ที่เกี่ยวข้อง

-   ลดปริมาณของเสีย

-   การนำทรัพยากรธรรมชาติมาใช้ให้เกิดประโยชน์และมีประสิทธิภาพ

-   ประเมินระบบการจัดการสิ่งแวดล้อมอย่างต่อเนื่อง
    ทบทวนวัตถุประสงค์และเป้าหมายเพื่อให้บรรลุเป้าหมายด้านสิ่งแวดล้อม

-   ส่งเสริมให้เกิดการสร้างจิตสำนึกต่อสิ่งแวดล้อม มีการสื่อสารยังพนักงาน ผู้รับเหมา
    ผู้ส่งสินค้าและสาธารณชน

สังคม/ชุมชน

บริษัทฯ ทำหน้าที่เป็นพลเมืองที่ดี วางตัวเป็นกลาง
ไม่กระทำการฝักใฝ่ในพรรคการเมืองหนึ่งพรรคการเมืองใด และไม่กระทำการใดๆ
ที่จะมีผลเสียหายต่อชื่อเสียงของประเทศ สังคม และการอนุรักษ์สิ่งแวดล้อม
และด้วยความรับผิดชอบที่มีต่อสังคม บริษัทฯ ตระหนักถึงความสำคัญของชุมชน สังคม ศาสนา
วัฒนธรรม ทรัพยากร ธรรมชาติ และประโยชน์สาธารณะ
พร้อมทั้งส่งเสริมและปลูกจิตสำนึกความรับผิดชอบต่อสังคมในหมู่พนักงานทุกระดับ

ในปี 2550 ทางบริษัทฯและพนักงาน ได้ทำกิจกรรมต่อสังคม ชุมชน และศาสนา
ด้วยการทำกิจกรรมและบริจาคเงินให้แก่โครงการและสถานกุศลต่างๆ ดังนี้

-   บริจาคเงินเพื่อสร้างหอสมุดให้กับโรงเรียนวัดคีรีรัตนาราม อำเภออู่ทอง จังหวัดสุพรรณบุรี

-   บริจาคเงินเพื่อเป็นทุนการศึกษาแก่นักศึกษาบัณฑิตวิทยาลัย มหาวิทยาลัยมหิดล

-   บริจาคเงินเพื่อเป็นทุนการศึกษาแก่นักเรียนโรงเรียนบ้านหนองทราย ตำบลวังควง
    อำเภอพรานกระต่าย จังหวัดกำแพงเพชร

-   เข้าร่วมโครงการ 80 พรรษา 80 โรงเรียน 8,000 ทุน
    กับการนิคมอุตสาหกรรมลาดกระบังแห่งประเทศไทย
    เพื่อมอบทุนการศึกษาให้กับเด็กนักเรียนที่ขาดแคลนทุนทรัพย์

-   มอบของขวัญเนื่องในโอกาสวันเด็กให้กับเด็กตามโรงเรียนและชุมชนต่างๆ

-   ร่วมกิจกรรมปลูกต้นไม้เพื่อเป็นการรักษาสภาวะแวดล้อมร่วมกับสำนักงานนิคมอุตสาหกรรม
    ลาดกระบัง

-   บริจาคโลหิตให้กับสภากาชาดไทยร่วมกับสำนักงานการนิคมอุตสาหกรรมลาดกระบัง

การเปิดเผยข้อมูลและความโปร่งใส

บริษัทฯ เปิดเผยข้อมูลที่สำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่ไม่ใช่ทางการเงินอย่างครบถ้วน ทันเวลา และโปร่งใส
ในรายงานข้อมูลแบบ 56-1 รายงานประจำปี และ Website ของบริษัททั้งภาษาไทย
ภาษาอังกฤษที่ www.kcethai.in.th และทางบริษัทฯได้จัดส่งรายงานประจำปี งบการเงิน
และเอกสารอธิบายผลการดำเนินงานของบริษัทให้กับผู้ถือหุ้นทุกปี
เพื่อเป็นข้อมูลในการประชุมสามัญประจำปี

บริษัทฯ เปิดเผยข้อมูลที่สำคัญของบริษัทให้แก่ผู้ถือหุ้น นักวิเคราะห์หลักทรัพย์ หน่วยงานของรัฐ
และสาธารณชนอย่างทันเวลา และโปร่งใส
โดยกำหนดให้การเผยแพร่ข้อมูลของบริษัทแก่นักลงทุนและผู้ที่สนใจ
ผ่านทางตลาดหลักทรัพย์แห่งประเทศไทย รวมไปถึงสามารถดาวน์โหลดรายงานประจำปีทั้งภาษาไทย
ภาษาอังกฤษ ได้จากทาง Website ของบริษัทที่ www.kcethai.in.th
ทั้งนี้นักลงทุนสามารถติตต่อส่วนงานนักลงทุนสัมพันธ์ของบริษัทได้ที่หมายเลข 02-3260196-9 ต่อ
112, 114 หรือ E-mail : kce_mail@kce.co.th

คณะกรรมการบริษัทได้จัดให้มีโครงการผู้บริหารพบปะนักวิเคราะห์เพื่อให้ข้อมูลเกี่ยวกับบริษัท
ซึ่งเป็นอีกช่องทางหนึ่งในการสื่อสารและกระจายข้อมูลอย่างสม่ำเสมอ โดยในปี 2550
ประธานกรรมการ กรรมการบริษัท รวมถึงผู้บริหารระดับสูงของบริษัทฯ
ได้ให้ข้อมูลกับนักลงทุนในโอกาสต่างๆ ได้แก่ การประชุมทางโทรศัพท์ การเข้าพบสัมภาษณ์ตัวต่อตัว
จำนวน 10 ครั้ง และจัดโครงการพบนักวิเคราะห์หลักทรัพย์กลุ่มย่อยจำนวน 3 ครั้ง
ในช่วงเดือนมีนาคม กันยายน และพฤศจิกายน

บริษัทฯ ได้กำหนดนโยบายในการสื่อสารกับบุคคลภายนอก ซึ่งบริษัทฯ
ยึดหลักการเปิดเผยข้อมูลและพัฒนาวัตถุดิบอย่างต่อเนื่อง
เพื่อเป็นแนวทางปฏิบัติของเจ้าหน้าที่ของบริษัทไว้อย่างชัดเจน ดังนี้

-   บริษัทฯ พยายามอย่างยิ่งในการปฏิบัติต่อทุกคนอย่างเท่าเทียมกัน และสม่ำเสมอ
    ภายใต้กรอบการปฏิบัติงานที่กำหนดไว้โดยหลีกเลี่ยงการปฏิบัติอันไม่ถูกต้อง
    หรือสถานการณ์ที่ทำให้เกิดความขัดแย้งทางผลประโยชน์

-   การเปิดเผยข้อมูลข่าวสารของบริษัท จะต้องมีความชัดเจน ถูกต้อง โปร่งใส น่าเชื่อถือ
    ตรงไปตรงมา และสามารถแจกแจงข้อมูลต่างๆ ให้แก่ผู้มีส่วนได้เสียอย่างถูกต้อง ชัดเจน
    เข้าใจง่าย และทันเวลา

-   การแถลงข่าวสารใดๆ ของบริษัท
    ต้องมั่นใจว่ามิได้ส่งผลเสียหายต่อความสัมพันธ์ระหว่างลูกค้ากับบริษัท
    หรือล่วงละเมิดข้อมูลที่ถือว่าเป็นความลับของลูกค้า ผู้ถือหุ้น และผู้มีส่วนได้เสียอื่น

-   การปฏิบัติหน้าที่ ที่เกี่ยวกับการสื่อสารของข้อมูลที่ถือเป็นความลับ
    พนักงานต้องประพฤติปฏิบัติภายใต้ระเบียบข้อบังคับของบริษัท ว่าด้วยจรรยาบรรณของพนักงาน

-   ประธานกรรมการ มีอำนาจในการแถลงข่าวสารของบริษัท
    หรือประชาสัมพันธ์เกี่ยวกับข้อมูลสำคัญของบริษัท
    ประธานกรรมการอาจมอบหมายให้กรรมการผู้จัดการ กรรมการบริษัท
    หรือผู้บริหารแต่ละสายงาน รับหน้าที่ในการแถลงข่าวที่เป็นประเด็นสำคัญของบริษัทฯแก่มวลชน

คณะกรรมการบริษัทฯ เป็นผู้รับผิดชอบต่องบการเงินของบริษัทและบริษัทย่อย
รวมทั้งสารสนเทศทางการเงินที่ปรากฏในรายงานประจำปี
งบการเงินดังกล่าวจัดขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายบัญชีที่เหมาะสม และถือปฏิบัติอย่างสม่ำเสมอ

ข้อมูลโดยสรุปของรายงานการกำกับดูแลกิจการที่ดีพร้อมด้วยนโยบายและแนวทางการปฎิบัติได้เปิดเผยผ่านสื่อหลายช่องทาง
เช่น ทางรายงานประจำปี และ Website ของบริษัทฯ www.kcethai.in.th เป็นต้น
นอกจากนี้ยังมีการเปิดเผยรายละเอียดข้อมูลค่าตอบแทนของกรรมการและผู้บริหาร
ที่จ่ายตามความเหมาะสมในหน้าที่และความรับผิดชอบของกรรมการแต่ละท่าน
และเปิดเผยรายงานการกำกับดูแลกิจการที่ดี ที่ระบุถึงระเบียบ และความรับผิดชอบของกรรมการ
ค่าตอบแทนกรรมการบริษัทฯ และค่าตอบแทนกรรมการบริษัทฯย่อย
อีกทั้งเปิดเผยจำนวนครั้งที่กรรมการแต่ละท่านเข้าประชุมในแต่ละปีด้วย

หน้าที่และความรับผิดชอบของกรรมการ

คณะกรรมการบริษัท เคซีอี อีเลคโทรนิคส์ จำกัด (มหาชน)
มีบทบาทสำคัญในรายงานการกำกับดูแลกิจการของบริษัทฯ
เพื่อให้เป็นไปตามเป้าหมายที่ได้กำหนดให้เกิดประโยชน์สูงสุดต่อบริษัทฯ และผู้ถือหุ้น
คณะกรรมการเป็นบุคคลที่น่าไว้วางใจสำหรับผู้ถือหุ้น
และเป็นผู้บริหารที่มีความอิสระในการบริหารงาน
การแต่งตั้งกรรมการแต่ละท่านจะต้องผ่านการเห็นชอบของที่ประชุมสามัญประจำปี
และจะต้องมีจำนวนอย่างน้อย 5 ท่าน สำหรับคณะกรรมการของบริษัทฯ มีจำนวนทั้งหมด 8
ท่านประกอบด้วย กรรมการอิสระ 3 ท่านซึ่งเป็นจำนวนที่เหมาะสมกับขนาดกิจการ กรรมการบริษัทฯ
แต่ละท่านมีความหลากหลายในด้านความรู้ ความเชี่ยวชาญ ประสบการณ์ และทักษะความรู้
ที่เป็นประโยชน์ต่อกิจการบริษัท โดยทุกท่านได้อุทิศเวลา
และความพยายามให้กับการเป็นกรรมการบริษัทอย่างเต็มที่
และดำเนินกิจการของบริษัทให้ทุกกิจกรรมสอดคล้องกับกฎหมายที่เกี่ยวข้องและจริยธรรมขั้นพื้นฐาน
โดยคณะกรรมการทุกท่านเข้าใจถึงบทบาทหน้าที่และความรับผิดชอบในการดำเนินธุรกิจของบริษัท
เสนอความคิดเห็นด้วยความเป็นอิสระ ด้วยทัศนะวิสัยและความเป็นผู้นำ
และหมั่นพัฒนาความรู้ความสามารถของตนเองอยู่เสมอ ปฏิบัติหน้าที่ด้วยความสุจริต ความพากเพียร
และใส่ใจในการปฏิบัติหน้าที่ของแต่ละท่านเพื่อให้เป็นไปตามเป้าหมายที่ได้กำหนดไว้ให้เกิดประโยชน์สูงสุดต่อบริษัทฯ
และผู้ถือหุ้นทุกท่าน ภายใต้หลักการกำกับดูแลกิจการอย่างถูกต้องและสมบูรณ์
(รายละเอียดขอบเขตอำนาจหน้าที่ ของคณะกรรมการต่างๆ อยู่ในห้วข้อ 9.2.1 – 9.2.5 )

ปี 2550 คณะกรรมการบริษัทมีจำนวน 8 ท่านประกอบด้วยกรรมการอิสระ 3
ท่านซึ่งเป็นจำนวนที่มากกว่าหรือเท่ากับ 1 ใน 3 ของจำนวนกรรมการบริษัททั้งหมด
โดยกรรมการแต่ละท่านจะมีวาระการดำรงตำแหน่ง 3
ปีและหลังจากที่กรรมการแต่ละท่านลาออกหลังจากครบวาระแล้ว
ทุกท่านสามารถได้รับการคัดเลือกจากที่ประชุมผู้ถือหุ้นเพื่อกลับเข้ามาดำรงตำแหน่งใหม่อีกครั้ง
บริษัทฯ กำหนดการเกษียณอายุของกรรมการเมื่อมีอายุครบ 75 ปี
ตั้งแต่วันถัดจากวันประชุมสามัญผู้ถือหุ้นประจำปี ซึ่งมีขึ้นหลังจากที่กรรมการผู้นั้นมีอายุครบ 75
ปีบริบูรณ์ ซึ่งกระบวนการเลือกตั้งกรรมการบริษัทฯในแต่ละครั้ง จะปฎิบัติด้วยความโปร่งใส
ไม่มีการใช้อิทธิพลในการบังคับให้ผู้ถือหุ้นเลือก
ทุกคะแนนเสียงที่เลือกมาล้วนแล้วมาจากความเชื่อถือจากผู้ถือหุ้น
(รายละเอียดกรุณาดูในรายงานการประชุมผู้ถือหุ้นครั้งที่ 24/2550 ใน www.kcethai.in.th )

การรวมหรือแยกตำแหน่ง

ด้วยประธานกรรมการบริษัท เคซีอี อีเลคโทรนิคส์ จำกัด (มหาชน) คือคุณบัญชา องค์โฆษิต
ซึ่งนอกจากจะเป็นผู้ก่อตั้งบริษัทจดทะเบียนที่เป็นผู้ผลิตชิ้นส่วนอิเล็กทรอนิกส์รายแรกในตลาดหลักทรัพย์แห่งประเทศไทยแล้ว
ยังเป็นผู้ที่มีความรู้ ความสามารถ และเป็นผู้เชี่ยวชาญด้านอิเล็กทรอนิกส์ที่มีประโยชน์ยิ่งต่อบริษัท
จึงเหมาะสมที่จะดำรงตำแหน่งประธานกรรมการและกรรมการผู้จัดการ
เพราะทั้งสองตำแหน่งมีการแบ่งแยกอำนาจ และบทบาท หน้าที่ อย่างชัดเจน
และเนื่องจากประธานกรรมการดำรงตำแหน่งเป็นหนึ่งในกรรมการบริษัทฯ
ซึ่งปฎิบัติหน้าที่ร่วมกันเป็นกลุ่มคณะ ดังนั้นประธานกรรมการจึงไม่มีอำนาจเหนือกว่ากรรมการท่านอื่นๆ
กฎหมายบริษัทมหาชนได้ระบุหน้าที่ความรับผิดชอบเพิ่มเติมของประธานบริษัทไว้ดังนี้

- ทำหน้าที่เป็นประธานในการประชุมคณะกรรมการ

- การลงคะแนนตัดสินโดยผู้ที่มีหน้าที่รับผิดชอบการประชุมเนื่องจากแต่ละฝ่ายมีคะแนนเท่ากัน

- เชิญประชุมคณะกรรมการ

- ทำหน้าที่เป็นประธานในที่ประชุมสามัญประจำปี

การประชุมคณะกรรมการบริษัทฯ

บริษัทฯ ได้กำหนดการประชุมคณะกรรมการบริษัทฯไว้อย่างเป็นการล่วงหน้าตลอดทั้งปี 2550
โดยได้กำหนดการประชุมทุกๆ เดือนในวันอังคารที่สามของเดือน
และมีการเชิญประชุมวิสามัญตามความจำเป็น
โดยมีเลขานุการบริษัททำหน้าที่เป็นจัดเตรียมรายงานการประชุมและสำนักบริหารของบริษัทฯ
ทำหน้าที่จัดส่งหนังสือเชิญประชุมและเอกสารที่เกี่ยวข้องให้กับคณะกรรมการล่วงหน้า 14
วันก่อนวันประชุม ในกรณีที่คณะกรรมการบริษัทฯ ต้องการรายละเอียดเพิ่มเติมเกี่ยวกับการประชุม
สามารถสอบถามได้ที่สำนักงานบริหารของบริษัทฯ และในการประชุมแต่ละครั้ง
กรรมการสามารถที่จะเสนอวาระ การประชุมเพิ่มเติมได้ โดยปกติจะใช้เวลาในการประชุมประมาณ
3 ชั่วโมง
โดยอาจจะมีบางครั้งที่จะเชิญผู้บริหารที่รับผิดชอบงานในหัวข้อวาระการประชุมนั้นๆเข้าร่วมชี้แจงและให้ข้อมูลแก่คณะกรรมการด้วย
และจะมีที่ปรึกษาฝ่ายกฎหมายของบริษัททำหน้าที่ในการจดบันทึก
จัดทำรายงานการประชุมรวมทั้งให้คำแนะนำในด้านกฎเกณฑ์ต่างๆ
ที่เกี่ยวข้องให้กับคณะกรรมการและผู้บริหารของบริษัทด้วย

ในปี 2550 กรรมการแต่ละท่านมีรายละเอียดการเข้าร่วมประชุม ดังนี้

  รายชื่อคณะกรรมการ เข้าร่วมประชุม/ครั้ง

1. นายบัญชา องค์โฆษิต 12

2. นายปัญจะ เสนาดิสัย 12

3. แพทย์หญิงจันทิมา องค์โฆษิต 12

4. นางวรลักษณ์ องค์โฆษิต 12

5. พลโท นายแพทย์สุปรีชา โมกขะเวส 12

6. นายแพทย์ทองดี ชัยพานิช 11

7. นางอุบล จิระมงคล 12

8. นางศิริพรรณ สันธนะพันธ์ 12

การควบคุมและตรวจสอบภายใน

คณะกรรมการบริษัทฯ และคณะกรรมการตรวจสอบเป็นผู้ตรวจสอบระบบการควบคุมภายในเรื่องต่างๆ
เช่นระบบการบริหารด้านการเงิน เปรียบเทียบผลการดำเนินงานของบริษัทกับกลยุทธ์และเป้าหมาย
การปฏิบัติให้สอดคล้องกับกฎหมาย และระเบียบโดยบริษัทฯ
มีหน่วยงานตรวจสอบภายในที่จะทำการทดสอบความถูกต้องของข้อมูลรวมถึงการดูแลการเก็บรักษาและการใช้งานทรัพย์สินประเมินความเพียงพอ
และประสิทธิภาพของระบบควบคุมภายในของระบบงานต่างๆ
พร้อมด้วยการวางแผนการตรวจสอบและติดตามให้มีการปฏิบัติตามแผนโดยมีจุดประสงค์เพื่อให้การดำเนินงานของบริษัทมีประสิทธิภาพและประสิทธิผล
นอกจากนี้ บริษัทฯ
ได้จัดให้มีหน่วยงานตรวจสอบภายในเพื่อควบคุมความเสี่ยงทั้งในระดับองค์กรและระดับหน่วยงาน

คณะกรรมการบริษัทฯ เป็นผู้รับผิดชอบเกี่ยวกับงบการเงิน
สารสนเทศทางการเงินของบริษัทฯและบริษัทย่อยและการรายงานทางการเงินในรายงานประจำปี
งบการเงินของบริษัทจะได้รับการตรวจสอบจากผู้สอบบัญชีว่าถูกต้องตามที่ควรในสาระสำคัญตามมาตรฐานบัญชีที่เป็นที่ยอมรับในประเทศไทย
มีการเปิดเผยข้อมูลที่สำคัญและเพียงพอในงบการเงินและหมายเหตุประกอบงบการเงินในรายงานประจำปีของบริษัทฯ
ด้วย

คณะกรรมการบริษัทฯ
ยังมีความรับผิดชอบในการจัดรักษาไว้ซึ่งระบบภายในที่มีประสิทธิภาพเพื่อสร้างความมั่นใจอย่างมีเหตุผลในส่วนที่เกี่ยวกับงบการเงินว่ามีการบันทึกข้อมูลอย่างถูกต้องและสมบูรณ์
มีการดูแลการเก็บรักษาและการใช้งานของทรัพย์สินและเพื่อเป็นการป้องกันการปฏิบัติ
โดยมิชอบหรือทุจริตใดๆในธุรกิจ ทางคณะกรรมการบริษัท จึงได้แต่งตั้งคณะกรรมการตรวจสอบ
ซึ่งประกอบด้วย

กรรมการอิสระจำนวน 3 ท่าน
เพื่อให้ควบคุมดูแลให้บริษัทฯมีระบบรายงานทางการเงินและระบบการตรวจสอบที่มีประสิทธิภาพ

คณะกรรมการตรวจสอบได้ให้ความเห็นต่อการดำเนินงานของบริษัทฯ
ในปีที่ผ่านมาว่ามีระบบการควบคุมภายในที่เหมาะสมและเพียงพอแล้ว ดังรายละเอียดในหัวข้อ
รายงานกรรมการตรวจสอบ ในรายงานประจำปี

เลขานุการบริษัทฯ

คณะกรรมการเล็งเห็นถึงความสำคัญของบทบาทหน้าที่ของเลขานุการจึงได้แต่งตั้งคุณวรลักษณ์
องค์โฆษิต ซึ่งดำรงตำแหน่งกรรมการบริหารและผู้อำนวยการสำนักบริหาร
เป็นเลขานุการของคณะกรรมการบริษัทฯ โดยมีบทบาทหน้าที่ ดังนี้

-   ติดตามและประสานงานดูแลกิจกรรมต่างๆ ของคณะกรรมกรรมการบริษัทฯ
    เพื่อปฏิบัติให้เป็นไปตามกฎหมาย และมติคณะกรรมการ

-   ดูแลการจัดทำและเก็บรักษาเอกสารประกอบการประชุมคณะกรรมการบริษัท
    และการประชุมผู้ถือหุ้น รวมทั้งประสานงานกับผู้ที่เกี่ยวข้อง

ในปี 2550 สำนักบริหารของบริษัทได้ส่งเจ้าหน้าที่สำนักบริหารจำนวน 2 ท่าน
เข้าร่วมการสัมมนาในหัวข้อ “ การกำกับดูแลกิจการที่ดีตามหลัก CG ใหม่ ” ในวันที่ 6 พฤศจิกายน
2550 และเข้าร่วมการสัมมนาในหัวข้อเรื่อง “เลขานุการบริษัท (COMPANY SECRETARY) ”
ในวันที่ 4 กันยายน 2550 จัดโดยตลาดหลักทรัพย์แห่งประเทศไทย

9.6 การดูแลเรื่องการใช้ข้อมูลภายใน

บริษัทมีนโยบายและวิธีการในการดูแลผู้บริหาร
และพนักงานในการนำข้อมูลภายในของบริษัทไปใช้เพื่อประโยชน์ส่วนตน
รวมทั้งเพื่อการซื้อขายหลักทรัพย์ในระหว่างที่หลักทรัพย์ของบริษัทเป็นหลักทรัพย์จดทะเบียน ดังนี้

1.  บริษัทกำหนดให้มีการป้องกันการนำข้อมูลของบริษัทไปใช้
    โดยกำหนดให้หน่วยงานที่รู้ข้อมูลห้ามนำข้อมูลไปเปิดเผยยังหน่วยงานหรือบุคคลที่ไม่เกี่ยวข้อง

2.  ผู้บริหารของบริษัทที่ได้รับข้อมูลทางการเงินของบริษัท
    ต้องไม่ใช้ประโยชน์จากข้อมูลดังกล่าวก่อนที่จะเปิดเผยสู่สาธารณชน
    โดยการกำหนดห้ามผู้บริหารทำการซื้อขายหลักทรัพย์ของบริษัทเป็นระยะเวลา 1 เดือน
    ก่อนที่งบการเงินจะเปิดเผยสู่สาธารณชน

3.  เมื่อหลักทรัพย์ของบริษัทเข้าจดทะบียนในตลาดหลักทรัพย์แห่งประเทศไทย
    บริษัทได้กำหนดให้กรรมการและผู้บริหารมีหน้าที่ในการรายงานการถือหลักทรัพย์ในบริษัท
    ตามมาตรา 59 เพื่อให้เป็นไปตามประกาศสำนักงานคณะกรรมการ ก.ล.ต. ที่ สจ.
    14/2540 เรื่องการจัดทำและเปิดเผยรายงานการถือหลักทรัพย์ ลงวันที่ 21 พฤษภาคม 2540
    และได้กำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามกฎเกณฑ์ข้อกำหนดของตลาดหลักทรัพย์แห่งประเทศไทย รวมถึงได้กำหนดโทษทางวินัย
    สำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนอาจทำให้บริษัทได้รับความเสียหาย
    โดยพิจารณาลงโทษตามควรแก่กรณี ได้แก่ การตักเตือนด้วยวาจา การตักเตือนเป็นอักษร
    การภาคทัณฑ์ ตลอดจนการเลิกจ้างพ้นสภาพการเป็นพนักงาน ด้วยเหตุไล่ออก
    ปลดออกหรือให้ออก ทั้งนี้ การลงโทษจะพิจารณาจากเจตนาของการกระทำ
    และความร้ายแรงของความผิดนั้นๆ

9.7 บุคลากร

ตารางแสดงจำนวนพนักงานของบริษัท

  --------------------------------------------------- -------------------
  บุคลากร                                              จำนวน (คน)

  ผู้บริหาร (ระดับผู้ช่วยผู้จัดการจนถึงกรรมการผู้จัดการ)            25

  พนักงานสำนักงาน *                                     80

  พนักงานสายการผลิตในโรงงาน                             699

  พนักงานรายวัน L.P.S.                                  672

  รวม                                                 1,476
  --------------------------------------------------- -------------------

  หมายเหตุ : พนักงานสำนักงาน ประกอบด้วย พนักงานฝ่ายคุณภาพ ฝ่ายจัดซื้อ ฝ่ายขาย

  และการตลาด ฝ่ายการเงิน ฝ่ายบัญชี และฝ่ายทรัพยากรบุคคล

ค่าตอบแทน

  ณ วันที่ 31 ธันวาคม 2550 บริษัทมีบุคลากรทั้งหมดจำนวน 1,476 คน
  บริษัทได้จ่ายค่าค่าตอบแทนให้แก่พนักงานจำนวนทั้งสิ้น 271 ล้านบาท
  โดยผลตอบแทนดังกล่าวประกอบด้วย เงินเดือน โบนัส และเงินสมทบกองทุนสำรองเลี้ยงชีพ

นโยบายในการพัฒนาบุคลากร

  บริษัทจัดให้มีการอบรมและพัฒนาพนักงานโดยสม่ำเสมอเพื่อเพิ่มพูนความรู้ให้กับพนักงานและมีความสำคัญต่อการพิจารณาเลื่อนตำแหน่ง
  พนักงานจะเข้ารับการอบรมตามโครงสร้างการอบรม ดังต่อไปนี้

1.  การอบรมพนักงานใหม่ (NEW Staff)

2.  การอบรมพนักงานที่เกี่ยวกับงานที่ทำ (On The Job Training)

3.  การอบรมเพื่อเสริมทักษะและการอบรมพนักงานของส่วนกลาง (Additional Training)